5 Barangan Yang Ditawarkan Secara ‘Hot Deal’ Termasuk Ketuhar Samsung Berharga RM9.90

Sudah menjadi adat apabila tiba hari raya hampir kesemua gedung dan jenama akan menyediakan promosi raya. Nampaknya, Lazada juga tidak terlepas untuk menawarkan harga menerusi kempen ‘Marhaban Ya Ramadhan‘ yang berlangsung sepanjang bulan Ramadhan ini.

Buat anda yang selalu shopping di Lazada pastinya anda sudah tahu mengenai tawaran ‘Hot deal‘ yang sering dilakukan Lazada. Tawaran ini membolehkan pengguna mendapatkan beberapa terpilih dengan harga yang rendah pada masa yang singkat. Berikut merupakan antara tawaran ‘Hot deal‘ pada hari ini:

Bila tiba musim perayaan ini, stok bantal mungkin tidak mencukupi apabila sanak-saudara atau ahli keluarga yang jauh datang menginap di rumah anda. Untuk memberikan keselesaan sepenuhnya buat para tetamu, mendapatkan bantal yang mencukupi dan selesa untuk pasti antara yang menjadi keutamaan.

Lebih menarik sempena tawaran ‘Hot deal’ ini, bantal Homez ini ditawarkan dengan promosi beli satu percuma satu. Anda boleh dapatkannya di sini.

Telekung Siti Khadijah Basic ini antara yang ditawarkan melalui promosi ‘Hot deal’ pada hari ini. Penggunaan material yang tidak panas dan selesa dipakai ini antara membuatkan telekung ini sentiasa menjadi pilihan pengguna. Anda boleh dapatkannya di sini.

Selain digunakan untuk penggunaan sendiri, telekung ini juga sering dijadikan hadiah buat yang tersayang.

Ada yang sedang bercadang untuk mendapatkan TV LED sempena raya ini bagi menghiasi ruang tamu anda? Sekiranya anda sedang mencari TV LED dengan harga berpatutan, jenama Hisense antara jenama yang anda boleh pertimbangkan.

Harga yang ditawarkan juga jauh lebih rendah berbanding beberapa jenama TV yang lain. Saiznya yang sederhana besar disertakan pula dengan fungsi ‘Full HD’ antara yang membuatkan TV ini menjadi pilihan pengguna yang gemar bermain game di konsol PS4 Slim.

Smartphone flagship daripada Samsung yang baru sahaja dilancarkan ini kini ditawarkan secara promosi untuk masa terdekat. Samsung Galaxy S8 yang dijual secara rasmi pada harga RM3,299.00 ini kini ditawarkan pada harga RM2,858.00 sahaja.

Boleh tahan banyak juga diskaun yang ditawarkan Samsung untuk smartphone yang baru sahaja dilancarkan. Klik di sini untuk maklumat lanjut. Kami turut mengulas mengenai kecekapan smartphone Samsung Galaxy S8 ini di sini.

Lazada dan sale memang tak dapat dipisahkan. Setiap hari ada sahaja barangan yang ditawarkan dengan harga yang lebih rendah. Khas untuk hari ini sahaja, Lazada dengan kerjasama Samsung Malaysia bakal menawarkan microwave ini dengan harga RM9.90 sahaja. Ya, harga yang sememangnya tidak masuk akal.

Memandangkan harga yang ditawarkan sangat rendah, kuantiti yang disediakan juga tidaklah terlalu banyak. Buat anda yang berminat untuk mendapatkan microwave ini, apa yang perlu anda lakukan adalah klik di link ini dan sedia menanti laman pautan yang akan dikemaskini di Facebook page Lazada. Dikhabarkan laman pautan pembelian bakal dilepaskan pada 12.00 tengah hari ini.

Kami cadangkan anda stand by dengan lebih awal untuk membolehkan anda dapatkannya sejurus laman pautan dibuka. Mana tahu, ini mungkin rezeki anda. Boleh juga digunakan sempena hari raya yang bakal kunjung tiba ini. Selamat membeli belah.


Barangkali Ini Pengalaman Hamil Yang Paling Mudah Buat Si Ibu Dan Anak. Saksikan!

Setiap ibu mengandung di luar sana pasti mengalami pelbagai pengalaman sewaktu proses kehamilan. Morning sickness, alahan, hormon yang tidak menentu dan bermacam simptom lagi menjadi asam garam yang mewarnai tempoh 9 bulan tersebut.

Namun begitu, ada juga para ibu yang hamil tanpa melalui sebarang masalah yang mengganggu aktiviti sehariannya.

Boleh jadi ibu di dalam kisah ini turut mengalami proses kehamilan yang seronok lagi menggembirakan.

Nah, gambar ultrasound kandungannya yang menunjukkan thumbs up! Seolah-olah berkata-kata, “We are doing good here!”

Tambahan lagi, gambar yang dikongsi oleh pengguna Reddit, meancloth ini turut menunjukkan bahawa wanita ini sedang hamil anak kembar. Ini berdasarkan label Baby A di atas sudut kiri gambar tersebut. Agaknya apa reaksi Baby B sewaktu menjalani proses ultrasound tersebut? ;)

Apapun, gambar ini memang cute. Semoga ibu dan kedua-dua bayi ini sentiasa berada di dalam keadaan sihat sejahtera sehingga ke proses kelahiran.


Barbara Bush Meninggal Dunia Di Usia 92 Tahun

Bekas Wanita Pertama Amerika Syarikat yang juga merupakan ibu kepada George W. Bush, Barbara Bush menghembuskan nafas terakhirnya semalam setelah membuat keputusan untuk tidak menerima rawatan di hospital dan memilih untuk menjalani rawatan di rumah.

Berita pemergian beliau itu disampaikan sendiri oleh jurucakap bagi keluarga Bush. Beliau yang didapati menghidap masalah bekaitan pernafasan dan masalah kesihatan jantung dilaporkan memerlukan pemerhatian dan pengawasan doktor dengan lebih kerap akhir-akhir ini.

Tambah jurucakapnya lagi kesihatan yang semakin merosot hari demi hari membuatkan mendiang mengambil keputusan untuk menjalani rawatan di rumah.

Semalam anak beliau yang juga merupakan bekas presiden Amerika Syarikat yang ke-43, George W. Bush telah mengeluarkan kenyataan mengenai kematian ibunya di laman sosialnya termasuk di Twitter.

Statement by President George W. Bush on the passing of Mrs. Barbara Bush: https://t.co/PwYs9SHwo3 pic.twitter.com/FZMcRwv0Ve

— George W. Bush Presidential Center (@TheBushCenter) April 18, 2018

Status yang dimuat naik tersebut menerima ribuan ucapan takziah daripada rakyat Amerika Syarikat dan turut berkongsi rasa kesedihan atas kehilangan bekas wanita pertama negara tersebut.


‘Barbie & Hot Wheels’ Tarikan Terbaharu Di Lost World of Tambun

Sudah bersedia ingin merasai pengalaman percutian paling menakjubkan di taman tema semula jadi terbesar di Malaysia? Sekaranglah masanya, daripada anda berhabisan duit merancang untuk pergi taman tema luar negara, apa kata anda pakat ramai-ramai ke Lost World Of Tambun!

Orang cakap tidak kenal, maka tidak cinta, kalau selalunya anda lihat taman tema di luar negara itu nampak menghiburkan, anda sebenarnya tidak terokai lagi keseronokkan di Lost World Of Tambun.

Bukan sekadar taman tema air semata-mata, Lost World Of Tambun ini ada pelbagai tarikan tidak terhad kepada kanak-kanak, malah orang dewasa pun mesti suka punya. Lagilah sudah dekat musim cuti persekolahan ini, kami dapat tahu yang Lost World Of Tambun ada kejutan untuk anda. Macam menarik sahaja!

Siapa sahaja yang tidak pernah ada kereta permainan Hot Wheels atau anak patung Barbie masa kecil dulu? Inilah kejutan yang kami ingin bagitau anda sempena cuti sekolah hujung tahun ini.

Buat pertama kalinya, Hot Wheels dan Barbie akan mengadakan event istimewa di Lost World Of Tambun! Kolaborasi istimewa Hot Wheels & Barbie bersama Lost World Of Tambun ini akan berlangsung mulai 23 November sehingga 31 Disember 2019!

Anda suka Barbie atau ada anak perempuan yang suka karakter ini? Sekaranglah masanya untuk anda berhibur dengan Barbie sebab ada pelbagai menarik untuk anda di Lost World Of Tambun nanti! Antara aktiviti yang menanti anda ialah Barbie Dream House, make over dan booth untuk bergambar, permainan Barbie dan banyak lagi!

Anda juga boleh enjoy Barbie Tea Party yang akan diadakan pada setiap hujung minggu dan Hari Natal bermula 30 November 2019 bermula pada jam 2 petang hingga 4 petang.

Tadi kami cakap ada Hot Wheels, bukan? Bapa-bapa dengan kaum lelaki semua, anda jangan tipulah tidak pernah ada kereta Hot Wheels masa kecil dulu. Kali ni, jangan lepaskan peluang untuk melihat sendiri perlumbaan Hot Wheels race track di riverside Lost World of Tambun. Rasai sendiri pengalaman tengok kereta Hot Wheels berlumba secara dekat.

Ada lagi berita menarik untuk anda, dengan setiap pembelian 3 tiket masuk ke Lost World Of Tambun pula, anda berpeluang untuk mendapat cenderahati premium daripada Barbie atau Hot Wheels! Tidak sabarnya nak enjoy dekat Lost World Of  Tambun!

Kami nak bagitau anda yang sebenarnya dekat Lost World Of Tambun ini ada lebih 64 tarikan dengan 10 taman tema seperti Lost World Water Park, Lost World Amusement Park, Lost World Petting Zoo dan juga ada lebih 100 jenis spesis haiwan!

Tapi ini merupakan 10 pilihan aktiviti, yang kami rasa rugi kalau anda tidak cuba. Anda pasti rasa tercabar punyalah untuk habiskan semua aktiviti di sini!

Terdapat pelbagai aktivti anda boleh buat di sini, bukan? Parents kat luar sana, sudah tidak payah pening-pening mahu fikirkan tempat percutian untuk anak-anak cuti sekolah nanti. Tempah sahaja tiket ke Lost World Of Tambun untuk keriangan maksima. Bukan anak-anak sahaja suka, anda pun mesti enjoy sekali!

Kalau anda nak tahu lebih lanjut tentang Lost World Of Tambun atau aktiviti apa yang anda boleh lakukan dekat sana, layari sahaja laman web rasmi Lost World Of Tambun.

So, tunggu apa lagi? Dapatkan tiket dan jumpa anda dekat Lost World Of Tambun nanti!

Ingin tahu apa lagi keistimewaan Lost World of Tambun? Klik pautan di bawah untuk ketahui lebih lanjut.

Dua Tarikan Unik Baharu Yang Anda Boleh Terokai Di ‘Lost World Of Tambun’

Gopeng Glamping Park, Destinasi ‘Outdoor’ Baharu Yang Menarik Di Perak

Puncak Bukit Berekeh Di Perak Hidang Pemandangan Indah Bak Awan Karpet


Barbie Perkenalkan Patung Siri Fashionistas Dengan Tubuh Realistik

Bermula bulan Mac ini, pengeluar patung paling terkenal di dunia, Mattel akan memperkenalkan siri baru untuk patung Barbie yang dikenali sebagai ‘Fashionistas’. Siri ini akan memperkenalkan patung barbie dalam bentuk tinggi, petite, curvy dan warna kulit yang berlainan.

Berdekad lamanya Barbie dikritik kerana patung kegemaran gadis remaja ini tidak mewakili tubuh badan yang ideal untuk wanita. Patung Barbie membawa mesej yang tidak betul ; badan yang terlalu kurus. Banyak kajian dilakukan terhadap patung Barbie ini tentang bahaya gadis yang inginkan tubuh seperti Barbie. Mereka akan cenderung untuk mempunyai masalah pemakanan dan kemurungan kerana terlalu obses untuk menjadi seperti Barbie.

Mattel sebelum ini berdiri teguh dengan statement mereka bahawa masalah body image remaja perempuan datang dari ibu mereka atau rakan sekolah mereka – bukan dari patung Barbie.

Tetapi dengan penurunan kadar jualan di seluruh dunia sejak tahun 2012 ditambah lagi competition dari jenama patung yang lain, Mattel akhirnya mengalah dan mengeluarkan siri ‘Fashionistas’ ini.

Siri baru dari Barbie ini sedikit sebanyak memberi mesej kepada anak gadis muda bahawa setiap individu tidak mempunyai bentuk badan yang sama dan mereka perlu be proud with themselves. Kita semua cantik dan kacak dengan cara kita yang tersendiri.


Barisan Avengers Baharu Mungkin Diperkenalkan Dalam Captain Marvel 2

Beberapa minggu yang lalu, Marvel Studios telah mengumumkan tarikh rasmi Captain Marvel 2 yang akan ditayangkan pada Julai 2022.

Para peminat setia membuat andaian bahawa Jalan cerita untuk filem Captain Marvel 2 akan mengambil jalan cerita Secret Invasion, jalan cerita yang ketika ini digunakan untuk Siri Disney+. Paling menarik apabila dikhabarkan pasukan Avengers serba baharu akan diperkenalkan dalam Captain Marvel nanti.

RUMOR: The sequel to #CaptainMarvel will reportedly set up the story for the MCU's New Avengers movie! https://t.co/I3gyuNifC8

— MCU Direct (@MCU_Direct) April 17, 2020

Dalam versi komik, pasukan New Avengers merangkumi ahli-ahli baharu yang berbeza dengan rotasi Avengers sedia ada. Antara adiwira yang ada dalam pasukan New Avengers adalah Captain America, Iron Man, Wolverine, Spider-Man, Luke Cage dan ramai lagi.

Sekiranya jalan cerita Secret Invasion diambil, Captian Marvel 2 adalah platform terbaik untuk menyelit satu atau dua watak dari siri X-Men, sebagai permulaan Marvel untuk memperkenalkan X-Men dalam Marvel Cinematic Universe (MCU).

Tetapi ia tidak bermakna filem baharu Avengers akan muncul dalam masa terdekat. Mereka mahu built up watak baharu Marvel terlebih dahulu sebelum hadir dengan projek mega bagi manggabungkan para Avengers sedia ada dengan watak-watak baharu.

Photos from my first camera test in full costume. We were still figuring out what her signature moves would be, and I was still learning how to move in a leather wetsuit 😜 Good times. #tbt

A post shared by  Brie (@brielarson) on Mar 5, 2020 at 11:54am PST

Captain Marvel 2 akan jadi tiitk permulaan Avengers seperti mana Captain America: Civil War menjadi titik mula Avengers: Infinity War sebelum ini. Mungkinkah Brie Larson yang akan menjadi ketua menggantikan Tony Stark?

Sama ada benar atau pun tidak, kita tunggu dan lihat sendiri Captain Marvel pada Julai 2022 nanti.

Disney sebelum ini telah mengubah tarikh beberapa filem akan datang mereka. Baca pada pautan di bawah.

Christian Bale Dilamar Marvel Studio, Bakal Bintangi ‘Thor: Love And Thunder’

Disney Umum Tarikh Baharu Untuk Filem MCU Phase 4

Selepas Dibuang Oleh Disney, Peminat Mahu Lihat Johnny Depp Dalam One Piece


Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Semalam Kementerian Kesihatan Malaysia (KKM) merekodkan bilangan kes wabak COVID-19 yang tertinggi dalam masa satu hari, iaitu 3,027.

Ini menjadikan angka kes aktif keseluruhan membawa kepada 25,221 dan secara keseluruhan, Malaysia sudah mencatat lebih 120,000 kes sejak COVID-19 datang melanda negara.

Rekod ini bukanlah satu rekod yang boleh dibanggakan. Keadaan ini telah menimbulkan kegusaran di dalam hati para doktor yang melihat situasi yang semakin hari, semakin tidak terkawal.

Terbaharu, seramai 46 doktor pakar kesihatan terkemuka telah bertindak menghantar surat terbuka kepada Perdana Menteri, Tan Sri Muhyiddin Yassin.

Mereka menyuarakan kebimbangan dan merayu agar kerajaan Malaysia menyediakan satu strategi baharu bagi mengatasi kadar jangkitan COVID-19 yang semakin meningkat saban hari.

Status Terkini #COVID19, 7 Januari 2021 Kes sembuh=2,145Jumlah kes sembuh=102,723 kes Kes baharu positif=3,027 kes (3,021 tempatan, 6 import) Jumlah positif=128,465 Kes kematian=8Jumlah kes kematian=521 kes Kes dirawat di ICU=142 kes Bantuan Alat Pernafasan=63 kes pic.twitter.com/GEUManGshP

— KKMalaysia🇲🇾 (@KKMPutrajaya) January 7, 2021

Seperti yang dilaporkan oleh MalaysiaKini, barisan doktor pakar memohon agar kerajaan mengambil jalan yang lebih serius dalam menangani wabak COVID-19 di dalam negara, “Pengurusan pandemik Covid-19 negara memberi gambaran yang suram dan tidak terkawal.”

Mereka turut menyatakan kebimbangan dengan Kadar Ujian Pengesanan Positif berada pada tahap yang jauh daripada tanda aras keberkesanan pengawalan pandemik yang ditetapkan oleh WHO.

Susulan daripada itu, mereka tampil memberi 10 cadangan kepada kerajaan Malaysia bagi mengatasi situasi COVID-19 yang melanda negara, lapor Awani.

Antara cadangan yang dikemukakan oleh para doktor adalah kadar ujian saringan ditingkatkan menggunakan ujian Antigen Rapid Test Kit (RTK) berbanding kit PCR bagi mendapat keputusan dalam tempoh kurang dari 24 jam.

Selain itu, mereka juga mencadangkan supaya individu positif COVID-19 yang tidak bergejala dikuarantikan di rumah dan mengalihkan kesemua pesakit bukan COVID-19 ke hospital-hospital bukan khusus untuk COVID-19 serta hospital swasta.

Johor893 kluster sedia ada57 kluster baharu (Senai Murni)93 saringan kontak rapat57 lain-lain saringan3 import

Selangor168 kluster sedia ada64 kluster baharu (Damai Pelangi & Tapak Bina Hartamas)332 saringan kontak rapat142 lain-lain sarigan pic.twitter.com/7p4rqCPM62

Para pakar juga meminta agar proses mendapatkan vaksin COVID-19 dipercepatkan, manakala maklumat mengenai vaksin disampaikan kepada rakyat Malaysia.

Di akhir surat, mereka turut memohon agar isu COVID-19 tidak dipolitikkan oleh mana-mana pihak dan fokus utama adalah untuk meratakan keluk jangkitan.

“Jangan mempolitikkan pandemik ini, sebaliknya, bentukkan konsensus bipartisan serta kata sepakat untuk pendekatan bagi meratakan keluk jangkitan dan mencapai kelompok imuniti sebagai perlindungan masyarakat untuk hidup bersama virus ini.

“PRU15 di tengah-tengah pandemik yang tidak terkawal ini adalah satu bencana yang hanya menunggu masa untuk berlaku, seperti yang dibuktikan dengan PRN Sabah.”

Untuk rekod, Ketua Pengarah Kesihatan, Tan Sri Dr Noor Hisham Abdullah sebelum ini turut menyuarakan kebimbangan dengan peningkatan kes setiap hari akan membawa sistem kesihatan kita kepada tahap yang tenat dan berada di peringkat ‘genting’ (breaking point).

Bagi anda yang mahu membaca surat terbuka 46 doktor kepada Perdana Menteri, boleh klik disini.

Terdahulu, sistem kesihatan di peringkat breaking point, katil hospital di seluruh Malaysia hampir penuh. Klik pautan di bawah untuk membaca.

Sistem Kesihatan Di Peringkat ‘Breaking Point’, Katil Hospital Di Seluruh Malaysia Hampir Penuh


14 Sikap Hodoh Masyarakat Kita Dalam Filem Hantu Kak Limah Balik Rumah

Ramai yang suka tonton Filem Hantu Kak Limah Balik Rumah arahan Mamat Khalid. Dari budak-budak sampai ke golongan dewasa. Tapi berapa ramai yang perasan sindiran yang cuba disampaikan oleh pengarah filem ini?

Berikut 14 sindiran kepada masyarakat yang aku perasan dari filem ini.

1. Harap subsidi – Orang kampung semua tunggu subsidi baja.

Realitinya hari ini, minyak dah tak ada subsidi dan diikat pada purata harga minyak mingguan, namun orang kita masih hidup dalam illusi subsidi. Dan tanpa kita sedar, kita jadi bangsa yang diikat oleh subsidi dari A hingga Z.

2. Percaya khabar angin – Semua orang kampung sangka Kak Limah hantu padahal dia gila.

Hari ini di Facebook, berapa banyak antara kita senang sangat percaya khabar angin. Khabar angin berlambak kita peluk laksana sebuah kebenaran yang nyata. Lagi-lagi dari politikus pujaan kita.

3. Kalau kerja gomen semedang seminar – si baler kerja bawak ambulans asyik-asyik ada seminar.

Maknanya orang kita ni, terutama yang kerja kerajaan, dan swasta juga (jangan nak lari) banyak yang nak mengular dengan seribu alasan. MC lah, ada seminar, bini sakit dan sebagainya.

4. Belum apa-apa dah menghukum – contoh anak kak limah pergi panjat Gunung Kinabalu, sihat walafiat tapi Pak Abu si ketua kampung kata dia mati jatuh gaung.

Itulah orang kita. Sebuah kes belum diadili, namun ramai yang dah jadi hakim jatuhkan hukum. Lagi-lagi kes jenayah yang viral.

5. Tak tengok Akademi Fantasia ke – sikap masyarakat yang suka tengok rancangan hiburan.

Kita dari dakwah agama, ke menyanyi, jawab kuiz, semua harus dibawa dalam bentuk hiburan menandakan bahawa sesungguhnya masyarakat kita berenang dalam hendonism.

6. Panggil bomoh globalisasi – semedang ada yang mohon bantuan perdukunan dan perbomohan.

Seolah-olah semua penyakit di dunia ini ialah angkara ilmu hitam dan bomoh. Seolah-olah semua perkara yangt berlaku di dunia adalah angkara jin, hantu dan iblis sahaja. Bagi aku, nak percaya bomoh ni semua selepas kau ikhtiar habis perubatan moden.

Perubatan moden tu bukan fizikal je, tapi mental. Berapa banyak antara kita yang tak tahu kita ada penyakit mental. Bipolar, Multiple Personality Disorder, dan gejala-gala seperti kemurungan, depresi yang melampau.

Banyak yang salah faham penyakit yang disebut di atas dengan buatan orang. Akhir sekali penyakit yang boleh diubati dek perubatan moden, kekal jadi barah apabila kita lagi suka baca jampi dan percaya orang hantar jin.

Orang kita hari ini juga suka benda ajaib dari benda sains yang ikut peraturan alam. Sebab tu produk pseudo-sains jelmaan amalan perbomohan alaf baru banyak dianuti oleh ramai orang kita. Dan ingat ya, bomoh-bomoh ni dosa berat. Khurafat.

Jumpa ustaz pulak pastikan kita jangan lupa perubatan moden. Yang berjumpa dengan ustaz, secara peribadi kata saya periksa sakit secara fizikal dan mental di hospital sebelum berjumpa dengan ustaz. Biar ikhitiar secara halus ini kita jadikan jalan selepas mencuba.

7. Hamba politik – sembang pasal Che Nin meninggal dunia tapi larut ke pilihanraya.

Maknanya orang kita ialah hamba politik tanpa kita sedar. Hari ini lihatlah di portal-portal berita online, kisahnya pasal perogol rogol anak, entah dikaitnya dengan Najib. Kisah pasal anak-anak tahfiz jadi mangsa khianat, di doanya politikus yang dibenci jadi abu dibakar hidup-hidup.

8. Tindakan melulu – Ucop gila nak bakor rumoh Kak Limah secara demokrasi katanya.

Tragedi rumah tahfiz dibakar kerana kononnya khianat adalah kerana perbuatan melulu suspek. Rakyat Malaysia terus menjatuhkan hukuman tanpa perbicaraan juga tindakan melulu. Mereka yang menaikkan ke Facebook gambar-gambar OKT bawah umur ini juga tindakan melulu.

Mereka yang menunding jari ke pelbagai pihak dalam kes tragedi ini juga melulu. Mereka yang mintak seluruh tahfiz kena tutup jugak melulu.

Mereka yang bukan Islam yang memandai-mandai menyamakan konsep martyr dan syahid akhirat dalam Islam lalu menembak orang Islam pun sebuah tindakan melulu. Kita adalah bangsa yang terlalu melulu-lulu dalam segala tindak-tanduk kita.

9. Sembang kencang – Abi Hurairah bawak motor lari dari Kak Limah katanya 8 tiang dia pergi padahal 8 batu nesan je.

Ini tak perlu aku ulas. Setiap hari ada je manusia sembang kencang. Lagi-lagi di Facebook ni. Hiperbola je lebih. Yang tak boleh tahan, yang suka sembang kencang dengan kisah versi “makcik pakcik jiran mak aku yang nampak” semata-mata nak justifikasikan cerita dia.

10. Mesyuarat JKKKKKKK – panggil semua orang kampung untuk cari jalan menyetel dan meng-settle-kan masalah Hantu Kak Limah.

Dalam aspek ini, ia menggambarkan kepimpinan pemerintah yang mana bila ada musibah baru nak tubuhkan suruhanjaya khas, siasatan khas, mesyuarat tergempor, pasukan khas kajian. Padahal kalau pemerintah dah ambil langkah berjaga-jaga, SOP yang betul, dan pengurusan yang cemerlang, kebanyakan masalah tidak perlu suruhanjaya khas, siasatan khas, dan sebagainya.

11. Kita bubarkan parlimen, tubuhkan parti baru – Pak Abu tiba-tiba sarankan usul diatas bila ditanya apa tindakan selanjutnya semedang bomoh-bomoh globalisasi gagal mengekang Kak Limah.

Yang ini setempek kepada ahli politik. Bila tak setuju lompat parti. Tubuh parti baru. Tak pun masuk parti lawan.

12. Tak nampak kemajuan depan mata – masa awal-lawal filem ni ditunjukkan jaga kilang pasior kena sampuk dek UFO.

Diakhir filem, bila orang-orang kampung dan ambulans kejar Kak Limah ghopenye yang disampuk tu bukan UFO tapi kren. Baler si pemandu ambulans sindir – itulah kemajuan di depan mata tak nampak.

Ini menunjukkan perlambangan masyarakat yang seharian mengomel sana sini akan kekurangan yang semerba walhal banyak pembangunan dan penambahbaikan wujud di depan mata tapi buat-buat tak nampak. Mungkin sebab silau dek politik. Anggap lampu kren tu politik kepartian yang menyelubungi masa dengan persepsi tak baik berkenaan negara.

Yang ni bukan masyarakat kita tapi orang negeri seberang yang apa benda pun dia nak menang, dia je yang hebat, dia je yang serba serbi bagus. Depa je la yang betul. Depa sajalah yang paling mendunia. Kopassus no 3 paling kuat di Asia kata deme.

Siap jampi lah natrium kalsium magnesium segala. Lawan Yeti la. Sampai terusan Suez la. Gunung Everest lah. Bomoh globalisasi lah. Sekali kena tampor Kak Limah menggelupur serba serbi.

14. Ucop Yang Tak Lumpuh Tapi Pakai Wilcha

Si Ucop ni suruh si Abi dok tolak dia dalam kerusi roda. Tapi sebenarnya kaki dia elok je. Tapi penduduk kampung seolah-olah buat-buat buta akan kemampuan Ucop.

Ini adalah perlambangan kepada orang Melayu yang yang rela disontot oleh scammer, MLM, skim piramid dan seumpama dengannya. Bukti penipuan dah ada depan mata. Orang tu ada track rekod menjahamankan periuk nasik orang. Tapi atas nama “tak baik menjatuhkan bisnes orang Melayu”, maka ramai rela ditipu oleh para scammer.

Sama juga dengan kes orang ternama. Hanya sebab depa ada nama, kaya-raya dan berjawatan, banyak orang kita tutup mata akan perangai jelik mereka. Alasannya, “dia tu Melayu berjaya, kaya-raya. Kau ada apa?” Maka kita berterusan jadi masyarakat yang tutup mata akan kesalahan orang berkedudukan. Perangai tidak senonoh mereka ternampak halal di mata kita.

Lagi-lagi dalam filem tu, Ucop anak saudara tok ketua. Berkedudukan. Tak gitu?


Barisan iPhone 15 Dijangka Hadir Dengan Dynamic Island Dan USB-C

Baru sahaja berada di penghujung bulan kedua tahun 2023, tetapi kehangatan peranti iPhone 15 kian terasa dengan timbulnya pelbagai khabar angin menarik menerusinya.

Menerusi laporan terkini, apple dijangka akan menawarkan sokongan USB-C dan juga Dynamic Island pada semua model iPhone 15 yang bakal diperkenalkan nanti. Dengan ini, USB-C akan menggantikan Lightning bagi tujuan pemindahan data dan juga pengecasan.

Selain itu, Apple juga masih mahu meneruskan penawaran model Plus pada kali ini meskipun permintaannya sangat rendah pada siri sebelumnya. Rekaan bezel model Plus juga akan yang lebih nipis.

Walaupun ini hanyalah khabar angin, para peminat pasti tertarik dengan penawaran ciri serba menarik ini pada barisan siri iPhone baharu ini. Sama-sama kita nantikan pelancaran iPhone 15 ini yang dijangka berlaku pada bulan September.


Barisan Kabinet Kerajaan Perpaduan Diumumkan, Ahmad Zahid Dan Fadillah Yusof Dilantik TPM

Teka-teki siapakah barisan kabinet ‘Kerajaan Perpaduan’ yang bakal bersama-sama dalam kerajaan yang dipimpin oleh Perdana Menteri Malaysia ke-10, Dato’ Seri Anwar Ibrahim telah terjawab dalam satu pengumuman siaran langsung sebentar tadi.

Senarai ahli kabinet ‘Kerajaan Perpaduan’ yang baru sahaja diumumkan adalah seperti berikut –

Turut membantu dalam pengurusan kementerian kewangan akan dibantu oleh beberapa penasihat yang tidak diambil upah yang diketuai oleh penasihat Petronas iaitu Tan Sri Hassan Marican.

Setelah semua ahli kabinet mengangkat sumpah pada hari esok, Perdana Menteri akan mengadakan pertemuan bersama menteri-menteri untuk berbincang mengenai hala tuju serta kaedah baharu yang akan dilaksanakan bagi membangunkan negera.

Terdahulu, Dato’ Seri Anwar telah beberapa kali berbincang dengan Yang di-Pertuan Agong untuk memastikan supaya barisan Jemaah Menteri dapat diatur segera. Beliau turut memberi jaminan bahawa tidak akan melantik anggota melebihi keperluan atau sebagai imbuhan.

“Yang layak ini ratusan orang, yang dapat dipilih itu terbatas kerana seperti saya sebut sebelum ini, kita tidak mahu terlalu ramai menteri kerana mahu menjimatkan wang negara,” terang beliau.


Barisan Pelakon Friends Terima RM10.4 Juta Untuk Kembali Dalam Satu Program Khas

Barisan pelakon tv siri Friends bersedia untuk disatukan semula menerusi satu program khas yang bakal berlaku secara spontan pada Mei 2020.

Jennifer Aniston, Courteney Cox, Lisa Kudrow, Matt LeBlanc, Matthew Perry, dan David Schwimmer semuanya dilaporkan sudah bersedia untuk kembali dalam program ini.

“Mungkin anda boleh katakan bahawa mereka semua sudah kembali – kami menyatukan semula David, Jennifer, Courteney, Matt, Lisa, dan Matthew untuk satu rancangan khas HBO Max yang akan diprogramkan bersama seluruh siri Friends,” kata Kevin Reilly , ketua pegawai kandungan, HBO Max dan presiden, TBS, TNT, dan truTV.

The Friends cast set to reunite for exclusive HBO Max Special 👏👏👏👏 #FriendsReunion https://t.co/89kTTKSREa pic.twitter.com/hRKIElVxvj

Program yang dilakukan secara spontan ini akan dikeluarkan bersama-sama dengan 236 episod Friends dan sedia untuk dilanggan di HBO Max.

Difahamkan mereka semua akan menerima $ 2.5 juta (RM10.4 juta) sebagai bayaran untuk muncul kembali dalam program khas ini.

Friends, yang memulakan tayangan pada tahun 1994 telah menjadikan para pelakoan mereka bintang sehingga sekarang dan ia telah dipaparkan di layar sekitar British selama bertahun-tahun disebabkan permintaan penonton.

Selain Friends, Stephen Chow juga bakal kembali dengan Kung Fu Hustle 2. Klik pautan di bawah untuk membaca.

Stephen Chow Sahkan ‘Kung Fu Hustle 2’ Sudah Mulakan Penggambaran Selepas 15 Tahun


Bariskan Artis Pelbagai Genre, Konsert Hausboom Music 2019 Kembali Dengan Lebih Epik

Block tarikh 10 November 2019 depan kerana Konsert Hausboom Music 2019 akan dilancarkan dengan skala yang lebih besar di Mines International Exhibition Convention Centre (MIECC) bermula jam 4 petang hingga 10 malam.

Konsert ini bakal menghimpunkan 7 artis ternama tanah air dari pelbagai genre di bawah satu bumbung antaranya Hujan, Pop Shuvit, Bunkface, Gerhana Ska Cinta, K-Clique, Budak Nakal Hujung Simpang dan ratu rock negara, Ella.

Gabungan unik antara rock, hip hop, reggae dan ska ini bakal mencipta sejarah tersendiri dan dijangka dapat menarik lebih 7,000 penonton. “Hampir setiap tahun kami anjurkan konsert cuma tahun ini, kami mahu ianya berlangsung dengan skala lebih besar dan meriah. Yang pasti, pemilihan artis yang kami tampilkan di pentas Konsert Hausboom Music dapat menghiburkan semua yang hadir,” kata pengurus Eksekutif urusan Hausboom, Azri Zahier Azmi.

❗HAUSBOOM MUSIC CONCERT ANNOUNCEMENT❗ Moment that we’ve been waiting for so long. ITS OFFICIAL! Hausboom Music presents local acts on November 10th 2019 🤘🏻 Thank you to all artistes and medias involved earlier for our media invite session. #hausboom #hausboommusic #hausboommusicconcert #hausboommusicpresents #hausboommusic19 #inilagiboom #lokallagiboom

A post shared by  Hausboom Music (@hausboommusic) on Oct 14, 2019 at 5:07pm PDT

“Ramai kata kami ‘gila’ sebab baru sekarang buat pengumuman untuk Konsert Hausboom Music ini. Lagi-lagi kami cuma ada kurang sebulan sahaja lagi sebelum acara berlangsung. Tetapi disebabkan kami yakin dengan peminat para artis yang dipilih, kami harap Konsert Hausboom Music akan berlangsung dengan meriah dan bergaya,” tambah Azri.

Harga tiket untuk acara ini juga sangat munasabah dan ‘tidak masuk akal’, hanya RM30 untuk early bird, RM60 (Pintu Masuk) dan RM100 (RockZone). Tiket akan mula dijual menerusi TicketApps bermula 18 October 2019. Jom!

2019 merupakan tahun yang hebat untuk Hausboom. Baru-baru ini, Hausboom turut dipromosikan tanpa sengaja oleh artis K-Pop dan menyebabkan jualan mereka meningkat di Korea Selatan.

Permintaan Hausboom Meningkat Di Korea Selatan Kerana ‘Dipromosikan’ Artis K-Pop

Hausboom Tepati Janji Cabaran Di Twitter, Kereta #hausboomXhotwheels Bakal Diberi Percuma Di Art Of Speed 2019


Barista Dari Malaysia Juara World Latte Art Championship 2018

World Coffee Championship merupakan acara yang mempamerkan bakat-bakat barista dari seluruh dunia mengikut beberapa kategori. Pertandingan peringkat dunia ini telah diadakan di Brazil bersempena dengan Minggu Kopi Sedunia.

Tahun ini dua orang barista dari Malaysia telah menyertai pertandingan ini dan menariknya saudara Irvine Quek telah dinobatkan sebagai johan dalam kategori World Latte Art manakala seorang lagi barista dari Malaysia saudari Regine Wai berjaya mendapat tempat kedua dalam kategori World Brewers Cup.

Kategori Latte Art akan dinilai dari kesenian yang dipamerkan oleh peserta dalam menghasilkan kehalusan seni dalam minuman manakala Brewers Cup pula dinilai melalui kesenian penapisan kopi segar yang dibru secara manual.

What an amazing achievement! Congratulations team Malaysia! Absolutely in awe and proud of how the champs & their teams have placed us in the eyes of the world 🇲🇾🎊😊 . . . PC: @baristaguildasia

A post shared by  Closer Kitchen & Espresso Bar (@closerbyprojectmuse) on Nov 10, 2018 at 3:14am PST

Irvine Quek mempunyai pengalaman bekerja sebagai barista di 103 Coffee Workshop di Sri Petaling selama 4 tahun manakala Regine Wai dari Page 2 Cafe di Bangsar Shopping Center pula mula mengasah bakatnya melalui kerja sambilan dan memperoleh pengiktirafan pertama pada tahun 2015. Tahniah Irvine dan Regine!


Barista Dari Malaysia Juarai ‘World Latte Championship’ 2019 Di Korea

World Coffee Championship merupakan acara yang mempamerkan bakat-bakat barista dari seluruh dunia mengikut beberapa kategori. Pertandingan peringkat dunia ini telah diadakan di Seoul, Korea Selatan bersempena dengan Minggu Kopi Sedunia.

Pada tahun ini, barista dari Malaysia iaitu Irvine Quek Siw Lhek berjaya menjuarai World Latte Art Championship 2019 yang dianjurkan oleh World Coffee Events. Kejayan yang diperoleh sekaligus menjadikan beliau juara buat kali kedua berturut-turut.

Menerusi pertandingan pada kali ini, beliau yang baru sahaja berusia 21 tahun berjaya menandingi barista dari Korea Selatan, Kim Yong-jin dengan memperoleh 73 markah.

Thanks to all of those articles, news and post about my recent world latte art battle champion. I hope I did make you guys proud 🇲🇾 In a age of 21, I appreciate everything that happened in my life, appreciate everyone that I met and appreciate all of the guidance by my lovely sisters and brothers around me. I’m so happy that I didn’t give up on what I’m doing but try to improve again and again, my achievements is not for myself but for all of the people around me! I hope I could inspired more young people like me around the world to do what they love to do. LOVE LIFE ❤

A post shared by  WORLD LATTE ART CHAMPION (@irvine_nj) on Nov 13, 2019 at 4:04am PST

Mengulas mengenai kejayaan yang diperoleh, barista Irvine meluahkan rasa gembira beliau selepas berhempas-pulas berusaha menawarkan seni latte yang terbaik. Beliau juga turut berterima kasih buat orang ramai yang menyokong beliau selama lagi.

Menurut Irvine, beliau telah mengambil masa selama tiga bulan hanya satu untuk menghasilkan sebuah seni latte dengan rekaan beruang yang memakan ikan ini. Berdasarkan komen netizen yang pernah merasai kopi yang dihasilkan Irvine, masing-masing berpuas hati dengannya.

“BEAR N FISH” creative pattern for WLAB 2019. Spend almost 3 months to develop just one pattern for the first time, try to perfect every single details of this pattern and to make it more realistic and impactful. Thank you all for the supports and I’ll keep going to make Latte art alive! #wlac2018 #wlab2019 #worldlatteartchampion #irvine #nastyjug #creative #latteart #barista #theworldofcoffee #coffeeart

A post shared by  WORLD LATTE ART CHAMPION (@irvine_nj) on Nov 11, 2019 at 5:27pm PST

Tahniah diucapkan buat Irvine. Semoga lebih banyak kejayaan diperoleh sekaligus mengharumkan nama Malaysia di persada antarabangsa.

Kami kongsikan kepada kisah kejayaan Irvine yang menjadi juara World Latte Art Championship pada tahun lalu. Turut dikongsikan, kisah renungan tajam barista Pakistan yang membuatkan beliau ditawarkan menjadi model.

Barista Dari Malaysia Juara World Latte Art Championship 2018

Hidup Barista Pakistan Ini Berubah Apabila Gambar Renungan ‘Membunuhnya’ Ini Jadi Tumpuan

Starbucks Buka Cawangan Pertama Khas Ambil Pekerja Pekak Sebagai ‘Baristas’ Di Bangsar


Baru 2 Minggu Menyewa, Lelaki Ini Dihalau Pemilik Rumah Kerana Mahu Penyewa Kaum Cina

Tidak semua orang mampu untuk miliki rumah sendiri terutama sekali yang baru sahaja bekerja. Oleh itu, rata-rata memilih untuk menyewa bilik berkongsi dengan orang lain.

Isu perkauman seharusnya sudah tidak lagi wujud dalam negara kita tetapi kejadian menimpa Diivek Suppiah yang dihalau daripada bilik sewa barunya di Subang kerana bukan Cina telah mendapat perhatian ramai.

Menerusi perkongsian Diivek Suppiah di Facebook miliknya, beliau sudah membayar deposit dan sewa bilik pada waktu yang ditetapkan. Malah, beliau juga telah pindah masuk ke dalam rumah serta menghias biliknya dengan kemas dan cantik.

Walau bagaimanapun, beliau telah dihalau selepas 2 minggu pindah masuk ke bilik tersebut dan menurutnya, pihak pengurusan mengatakan bahawa pemilik rumah mahukan penyewa kaum Cina sahaja.

Oleh itu, beliau berasa kecewa dengan hal yang terjadi kepada dirinya dan tidak sangka bahawa sudah tahun 2020 tetapi masih lagi ada persepsi seperti ini. Perkongsian Diivek telah disahkan oleh pengurusan syarikat hartanah itu.

Perkara seperti ini bukan pertama kali berlaku dan apakah pandangan anda mengenai isu ini?

Sebelum ini, seorang doktor kaum India sukar untuk menyewa kerana isu yang sama. Klik pautan di bawah untuk ketahui lebih lanjut.

Tidak Boleh Menyewa Kerana Perbezaan Bangsa, Luahan Doktor Ini Buat Netizen Kecewa

Niat Perlecehkan Barista Berbahasa Malaysia, Aduan Lelaki Cina Ini Dikecam Hebat Netizen

Facebook IBM Malaysia Diserang Netizen Selepas Komen Berunsur Perkauman Oleh Wanita Ini


Baru 3 Minggu Di YouTube, Lagu Mengantuknya Mumia Kini Catat Lebih 10 Juta Tontonan

Baru-baru ini viral lagu Mengantuknya Mumia dan menjadi siulan ramai orang terutamanya kanak-kanak.

Mana tidaknya, lagunya yang catchy berjaya memukau ramai orang. Untuk pengetahuan anda, lagu ini baru 3 minggu dimuat naik di Youtube dan dikhabarkan bahawa lagu ini telah mencecah 10 juta tontonan.

Tahniah diucapkan kepada team Didi & Friends atas kejayaan tersebut. Rata-rata netizen suka akan lagu ini dan mengucapkan tahniah atas kejayaan tersebut serta lagu ini berjaya membuat mereka teringat-ingat.

Adakah anda sudah mendengar lagu ini? Apakah pendapat anda mengenai lagu Mengantuknya Mumia ini?

Adakah anda tahu kepayahan untuk Didi & Friends ini sebelum dikenali? Klik pautan di bawah untuk ketahui lebih lanjut.

Pahit Getir ‘Didi & Friends’ Sebelum Raih 1 Juta Subscribers Di YouTube

Cabaran Yang Perlu Ditempuhi Pengarah Untuk Bawa ‘Konsert Hora Horey’ Ke Pawagam


4 Bulan Bekerja, Pemuda 22 Tahun Ini Telah Mampu Memilik 3 Buah Rumah

Nota Editor: Temubual ini dikongsikan oleh pengguna Facebook bernama  Eliayes Hamzah selepas beliau terbaca kisah seorang pemuda yang mampu memiliki hartanah pada usia yang cukup muda iaitu 22 tahun. Beliau sangat teruja lalu berjumpa untuk mendengar sendiri kisah pemuda tersebut. Pemuda tersebut meminta dipanggil sebagai Mr. L sahaja. Disini kami kongsikan semula temubual diantara tuan Eliayes Hamzah dan Mr. L untuk pembaca sekalian.

Eliayes: Sejak bila tuan mula berminat terhadap pelaburan hartanah?

Mr. L: Saya mula berminat terhadap pelaburan hartanah selepas sebulan saya bekerja. Saya terfikir yang kerja makan gaji ini bukanlah segala-galanya bagi saya.

Eliayes: Daripada mana dorongan tersebut datang?

Mr. L: Abang saya memperkenalkan saya kepada. Hamba Tuhan. Bermula daripada situ saya banyak mengetahui tentang pelaburan hartanah. Dorongan? Tiada sesiapa. Saya sendiri yang mahu mencapai kebebasan kewangan kerana bagi saya makan gaji sangat memenatkan.

Eliayes: Apakah pekerjaan tuan sekarang?

Mr. L: Saya bekerja sebagai seorang Project Engineer. Seorang graduan dari UTP.

Eliayes: Jika tidak keberatan, berapakah gaji tuan semasa mula bekerja?

Mr. L: Saya tidak boleh dedahkan angka yang tepat kerana ia terlalu peribadi. Tetapi apa yang saya boleh beritahu gaji saya tidak kurang daripada RM5,000.

Eliayes: Berapakah hartanah yang tuan berjaya miliki setakat hari ini?

Mr. L: Alhamdulillah, sekarang saya berjaya memiliki 3 buah rumah. 2 buah rumah subsales dan 1 dalam pembinaan. Harga rumah yg saya beli sekitar RM50,000 ke RM350,000

Eliayes: Bagaimanakah tuan mampu mengumpul modal untuk membeli hartanah tersebut?

Mr. L: Saya mula menyimpan semasa saya belajar. Jangan terlebih belanja. Apabila diajak menonton wayang, saya beritahu tiada bajet. Alhamdulillah, saya mampu menyimpan tidak kurang RM10,000. Semasa bekerja saya masih mengamalkan tabiat yang sama. Tetapi bahagian mak ayah dan sedekah tidak dilupakan.

Eliayes: Boleh ceritakan secara ringkas jangka masa pembelian antara rumah pertama sehingga rumah ketiga?

Mr.L: Saya mula buat pinjaman selepas profil kewangan saya lengkap (Bulan ketiga selepas bekerja). Sebelum itu, saya menghabiskan masa berjumpa peguam dan membuat tinjauan hartanah yang ingin dimiliki. Saya menghantar permohonan secara serentak untuk ketiga-tiga hartanah tersebut. Hahaha. Saya menggunakan teknik multiple submission yang dipelajari daripada Hamba Tuhan.

Eliayes: Apakah pelan jangka masa panjang tuan dalam pelaburan hartanah ini?

Mr. L: Sasaran peribadi saya ialah untuk mencapai kebebasan kewangan yang akan memberi pendapatan pasif kepada kehidupan saya sekeluarga. Apabila sudah mencapainya, insyaAllah lebihan yang ada akan diinfakkan.

Eliayes: Soalan terakhir saya, apa pesanan tuan kepada anak muda yg masih tiada kesedaran dalam memiliki hartanah?

Mr. L: Jangan ambil pinjaman yang tidak perlu, jangan berbelanja lebih walaupun mampu. Ingat, ekonomi negara sedang teruk dan kesihatan juga tidak selalunya baik. Jadi masa sihat inilah perlu kita sediakan payung and sampan.

Mr.L : Jangan asyik mengeluh sahaja. Gaji kecil, kerajaan buat hal, tol naik, minyak naik dan bermacam lagi tetapi tiada usaha untuk mencari jalan keluar. Mengadu boleh, tetapi usaha pun kena ada. Usaha tahan nafsu, usaha menjana pendapatan dan usaha menyimpan.

Eliayes: Terima kasih kerana sudi meluangkan masa berkongsi kisah tuan kepada saya. InsyaAllah saya akan sampaikan kepada umum. Salam.

Semoga kisah ini menjadi inspirasi kepada kita untuk mencapai kebebasan kewangan. Gaji beliau mungkin agak besar sebagai seorang graduan yang baru sahaja tamat belajar. Tetapi beliau masih belum memiliki sebuah kereta.

Beliau hanya menunggang motosikal ke tempat kerja, menyimpan hampir 70% gaji dan berkongsi menyewa rumah bersama rakan-rakan. Orang yang gagal akan selalu melihat masalah kepada setiap solusi. Semoga kita menjadi orang-orang yang berjaya.

Sebarang soalan, saya sarankan anda berhubung terus dengan Mr. L di https://www.facebook.com/muhd.lothfi.

LIKE dan FOLLOW Vocket di Facebook serta Instagram


Baru 90 Minit Dilancarkan, Muzik Video Solo Lisa Blackpink Raih Lebih 10 Juta Tontonan

Selepas berminggu-minggu ‘seksa’ peminat dengan teaser, akhirnya muzik video ‘LALISA’ telah dilancarkan secara rasmi pada jam 12 tengahari tadi.

Lagu LALISA tersebut adalah lagu solo daripada Lisa yang merupakan ahli Blackpink. Lisa kini telah mengikut jejak Jennie dan Rose Blackpink untuk melebarkan sayap kerjayanya dengan menjejaki dunia solo.

Untuk pengetahuan anda, dalam masa 90 minit sahaja muzik video LALISA telah meraih 10 juta tontonan selepas dilancarkan secara rasmi. Dapat dilihat, lagu solo yang ditampilkan oleh Lisa ini kelihatan lebih ‘berani’ dan menonjolkan kekuatannya sebagai seorang penyanyi.

Ketika artikel ini ditulis, muzik video tersebut telah meraih lebih 19 juta tontonan dan pastinya akan meningkat lagi selepas ini. Menjengah ke ruangan komen, ramai memberikan pujian kepada Lisa dan ada juga yang memberikan kritikan.

Sementara itu, kami kongsikan artikel berkaitan Lisa Blackpink pada pautan di bawah ini.

Lisa Blackpink: Bagaimana Seorang Rakyat Thailand Mampu Menjadi Ikon KPOP?

Lisa Blackpink Rugi RM3.5 Juta Selepas Ditipu Oleh Pengurusnya

Cubaan Melelong Kerusi Yang Digunakan Oleh Lisa Manabon Dengan Harga RM13,000 Dikecam Peminat Blackpink


14 Startup Yang Sudah Bersedia Menggegarkan Pasaran Saham Tahun 2019

Menutup tirai 2018, banyak kenangan manis dan pahit berlaku dalam tahun ini. Semoga kita menempuhi segala cabaran yang mendatang dengan tabah. Ekonomi global juga turut menerima impak dari perkara perkara besar yang berlaku.

Walaubagaimanapun, tahukah anda 2019 adalah tahun pilihan untuk syarikat startup di bawah menyenaraikan saham di bursa Amerika Syarikat. Perkara yang perlu dirisaukan ialah kestabilan Dow Jones, keputusan Fed menaikkan kadar bunga.

Tidak mengapa, semoga 2019 lebih menarik untuk pasaran US dan spillover untuk ekonomi dunia walaupun sekarang menurut majoriti analyst berpendapat bukanlah masa terbaik melainkan kita rela untuk valuation haircut.

Setakat dalam rekod, ini senarai syarikat yang dalam perbincangan untuk IPO debut bagi tahun 2019. Bagi mereka yang tidak mengetahui, secara mudahnya IPO merupakan Initial Public Offering di mana saham terbitan awal ini membolehkan orang awam membeli saham syarikat di pasaran saham

Uber dilaporkan oleh Wall Street Journal telah bersetuju untuk mengumumkan IPO pada tahun 2019 dan meletakkan sasaran penerbitan saham sekitar $120 bilion. Jika kita rujuk kepada data, Uber banyak mendominasi di bahagian Eropah bersaing dengan Lyft.

Menurut laporan dari WSJ, private valuation Uber ialah $72 bilion, yang terbaru mendapat dana dari Toyota sebanyak $500juta. Uber menyasarkan mereka akan debut di pasaran saham pada suku pertama tahun 2019.

Pesaing Uber iaitu Lyft dilihat melakukan perkara yang sama iaitu raising fund melalui IPO pada tahun depan. Lyft kini bernilai $15 bilion dan kini berurusan dengan SEC bagi meneruskan hasrat untuk menerbitkan IPO.

Bagi mereka yang suka travel dan menempah hotel menggunakan Airbnb, pastinya seronok mendengar khabar ini. CFO Airbnb mengumumkan terbitan IPO pada tahun hadapan. Private valuation semasa Airbnb bernilai $31 Bilion dan dijangkakan debut di pasaran saham pertengahan 2019.

Slack sebuah Saas company mengumumkan akan menerbitkan saham IPO pada tahun 2019. Menurut sumber dari Business Insider, Slack dinilai pada tanda harga $7 bilion.

Jika anda bekerja dalam syarikat atau startup sudah pasti ramai yang akan menggunakan Slack sebagai alat komunikasi.

Postmates sebuah syarikat penhantaran makanan di Amerika Syarikat. Postmates telah menerima funding berjumlah $300million dan kini dinilai $1.2 bilion. Menurut CEO beliau, terbitan saham IPO membolehkan Postmates berada dalam hala tuju yang betul.

Sebuah startup data analytic ditubuhkan oleh Peter Thiel former Co-Founder Paypal, dikatakan ingin menerbitkan saham IPO pada tahun hadapan menurut Wall Street Journal. Palantir dikatakan bernilai setinggi $41 bilion dan memegang data analytical rahsia termasuklah data kerajaan US.

Instacart pula merupakan startup US yang menawarkan servis delivery barangan dapur pada hari yang sama. Pelanggan boleh menempah servis mereka melalui applikasi mudah alih dan pada bulan lepas, Instacart melebarkan sayap ke Toronto dan Vancouver.

Cloudflare sebuah syarikat US-based membuat perisian meningkatkan kelajuan website dan keselamatan sudah bersedia untuk disenaraikan dalam pasaran saham. Dilaporkan bahawa terbitan saham IPO akan berlaku sebelum pertengahan 2019 dan bernilai $3.5 bilion.

Startup yang dibina oleh Lee Holloway, Matthew Price dan Michelle Zatlyn ini dilancarkan pada tahun 2010 dan meraih ratusan juta dollar sehingga Series D round. Pelanggan mereka kini secara keseluruhan berjumlah 10 juta domain dan lebih 154 data centers.

Didi, sebuah startup e-hailing pencabar global Uber,Grab dan Lyft tetapi dalam pasaran China bercadang untuk menerbitkan saham IPO pada nilai valuation $70-$80 bilion. Tetapi hasrat ini dikatakan tidak terlalu ‘rushing’ memandangkan Didi mendapat funding dari Softbank kemudiannya mengambilalih startup e-hailing brazil.

Pada masa yang sama, Didi dan Softbank menyuntik dana sebanyak $12 bilion di dalam Grab. Sudah pasti ini merupakan idea dan langkah bijak seorang Masayoshi Son. .

Robinhood sebuah aplikasi trading yang membolehkan para pelabur saham dan kriptowang melakukan transaksi tanpa kos pengurusan yang sifar. Startup ini bernilai $5.6 bilion dan dijangkakan bakal menerbitkan saham IPO pada tahun hadapan.

Zoom, sebuah startup teleconference yang bernilai lebih $1 bilion turut menyatakan hasrat untuk debut dalam pasaran saham. Sebelum ini, Zoom menerima dana $100juta dari Sequoia sebuah firma VC terkemuka di dunia.

Rackspace sebuah startup bernilai $4.3 bilion dan apa yang menariknya tentang startup ini, mereka menawarkan perkhidmatan cloud hosting, technical support dan menghubungkan kita dengan kenalan lain dalam ekosistem.

Dikhabarkan Rackspace sudah pun berbincang dengan advisers dan pada masa yang sama, mereka telah acquire Datapipe. Adakah Rackspace akan menjadi saham pilihan orang ramai ketika diterbitkan nanti?

Bytedance pula syarikat dari China yang terkenal dengan platform anak muda kini iaitu TikTok. Sumber mengatakan, valuation Bytedance bernilai $45 bilion dan dijangkakan akan berada dalam pasaran saham pada tahun hadapan.

Jangan sangka syarikat apps social sebegini tiada masa depan walhal merekalah yang mengaut keuntungan terlebih dahulu. “If a product are free meaning that you are the product.”

Peminat gambar pastinya kenal applikasi Pinterest yang sememangnya menjadi rujukan buat mereka yang inginkan idea dalam fotografi. Pinterest bernilai $12.35 dan dijangkakan menerbitkan saham IPO pada pertengahan 2019.

Jadi mungkinkah kita akan melihat tema yang mendominasi pasaran tahun depan adalah tech-sector? Adakah anda selaku pemilik startup, merasakan potensi yang sama berlaku pada syarikat anda suatu hari nanti.

#RealDeal. Nak dapatkan handphone power 8GB RAM + 128GB Storage? Jom tonton video ini.


Baru Beberapa Hari Tahun 2021, Malaysia Sudah Dilanda ‘Musim Sejuk’ Dan Bencana Alam

2021 baru sahaja menjengah beberapa hari, kebanyakan rakyat Malaysia menitipkan harapan agar tahun ini berlangsung dengan lebih baik. Sekurang-kurangnya tidak seperti tahun lalu, apabila cabaran datang dari pelbagai penjuru.

Pandemik tahun lalu telah memperlihatkan bagaimana kita perlu membiasakan diri dengan norma baharu. Tidak cukup dengan itu, COVID-19 juga telah membawa kepada kesan ekonomi yang teruk, hingga ada rakyat Malaysia yang dibuang kerja dan hilang punca pendapatan.

Namun, bak kata salah seorang cendekiawan, kerja tuhan, siapa tahu? Tidak sampai beberapa hari tahun 2021, Malaysia sudah dilanda bencana alam.

Semalam kita dikejutkan dengan cuaca yang luar biasa. Negara kita dilanda ‘cuaca sejuk’ apabila merata tempat dilaporkan menghadapi hujan, langit mendung dan diselebungi kabus. Suhu di sekitar Lembah Klang turun sehingga 23 darjah Celcius akibat musim Monsun Timur Laut yang juga dikenali sebagai ‘musim sejuk’.

Ada beberapa tempat yang dilaporkan hujan tidak berhenti selama 24 jam. Tidak cukup dengan itu, terjadi juga kejadian tanah runtuh dan keretakan jalan disebabkan cuaca yang tidak menentu.

Di Pahang, Redzuan Abdul Manap, wartawan dan juga editor di NTV7 melaporkan semalam akibat arus deras sungai serta hakisan, ia telah menyebabkan sebahagian jalan di Jambatan Lechar Dong, Raub runtuh.

Di Bentong pula, Jabatan Kerja Raya melaporkan terdapat kejadian Tanah runtuh di Jalan Bentong menuju ke Raub lama. Kejadian itu menyaksikan hampir separuh daripada jalan utama runtuh dan memaksa pengguna jalan raya untuk mengambil alternatif lain.

Jenis Kejadian: *Tanah Runtuh*Tarikh: *03.01.2021*Masa: *11:50*Daerah: *Bentong*No Laluan: *FT218*Nama Jalan: *Jalan Bentong – Raub (Lama)*Seksyen: *3.00* pic.twitter.com/fTfTWt2BYk

— JKR Daerah Bentong (@JKRBentong) January 3, 2021

Di Johor pula, KOSMO! dalam laporannya pagi tadi menyatakan jumlah mangsa banjir di negeri terbabit kembali meningkat apabila seramai 7,112 mangsa banjir dipindahkan ke 68 pusat pemindahan sementara (PPS) yang dibuka setakat pukul 8 pagi tadi.

Pengerusi Jawatankuasa Kesihatan dan Alam Sekitar negeri, R. Vidyananthan berkata bahawa situasi hari keempat bencana banjir ini menyaksikan daerah kota tinggi mencatat kes yang mendadak dengan seramai 559 mangsa banjir dalam tempoh 12 jam hingga kini.

Mungkin Tuhan mulai bosanMelihat tingkah kitaYang selalu salah dan banggaDengan dosa-dosa

Atau alam mulai engganBersahabat dengan kitaCoba kita bertanya padaRumput yang bergoyang

Mohon doa buat kami keluarga dari Kota Tinggi. Hati-hati buat keluarga di Pahang juga. pic.twitter.com/e57hpsyV67

Selain itu, sebahagian rakyat Malaysia juga dilaporkan terkandas dan tidak dapat pulang ke Kuala Lumpur apabila jalan utama dinaiki air. Lebuhraya Pantai Timur (LPT1) yang menghubungkan Kuantan – Kuala Lumpur difahamkan masih ditutup selepas dilimpahi air susulan hujan lebat berterusan.

Bagi para netizen, mereka melihat bencana alam ini berlaku disebabkan pembanggunan yang berlangsung dari pihak yang tidak bertanggungjawab. Kerakusan dan sikap tamak beberapa pihak telah menyaksikan kejadian tanah runtuh dan bencana alam yang sukar dikawal.

Akaun Instagram, @savefraserhill semalam turut mengadu kepada pihak berwajib agar bersifat peka dan ambil tahu. Difahamkan hampir 15 tanah runtuh dan pokok tumbang akibat hujan lebat yang berterusan semalam.

“Inilah yang kami maksudkan ketika kami mengatakan bahawa para saintis mempunyai laporan bahawa tanah di Bukit Fraser tidak sesuai untuk pembangunan berskala besar.

“Anda belum memulakan pembinaan, lebih dari 15 tanah runtuh dan pokok tumbang disebabkan oleh hujan lebat yang berterusan hari ini, ” katanya sebelum menyambung sebahagian daripada penduduk Bukit Fraser terkandas di atas dan mendesak pihak berwajib untuk memahami kepentingan ekosistem.

Bagaimanapun, dugaan yang menimpa ini turut diambil secara positif oleh rakyat Malaysia. Sebahagian daripada mereka dirakam telah melakukan beberapa aksi lucu. Antaranya seperti video lucu seorang pemandu lori yang memasak maggi di dalam kenderaannya apabila terkandas di tengah banjir.

Biarpun 2020 menjadi titik luka rakyat Malaysia apabila terpaksa menghadapi situasi pandemik yang tidak terkawal, namun masih ada harapan bahawa tahun ini akan membawa satu cerita baharu untuk rakyat Malaysia.

Walaupun permulaan 2021 dilihat membawa kepada bencana alam dan juga beberapa kejadian yang tidak diingini. Ia adalah sebahagian permulaan awal, sudah pasti akan ada cerita lain yang mampu membuatkan kita tersenyum. Lebih senyum daripada sebelum ini.

Terdahulu, aksi lucu seorang lelaki sempat masak maggi dalam lori ketika banjir buat netizen terhibur. Klik pautan di bawah untuk membaca.

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur


Baru Beli Honda Civic Tidak Sampai 24 Jam, Pemilik Kecewa Kereta Tenggelam Dalam Banjir

Model Honda Civic FD sudah berusia hampir 16 tahun pada tahun ini, namun kereta tersebut masih menjadi rebutan serta pilihan di kalangan kaki kereta dalam masyarakat kita.

Baru-baru ini tular video TikTok oleh @ery_ryy di mana sebuah Honda Civic milik kawannya bukan sahaja ditenggelami air banjir di bahagian luar bahkan turut memasuki ruangan kabin dalam kereta yang diletakkan di sekitar kawasan perumahan Taman Sri Berembang, Klang.

Member baru beli tak sampai 24 jam tiba2 bangun pagi terus kena banjir pisang😭😓

Walaupun video tersebut pendek berdurasi kurang 10 saat itu, namun ‘kepedihannya’ turut dirasai oleh para penonton yang memahami perasan pemilik kereta tersebut.

Tambah orang ramai lagi, mereka berharap agar pemilik kereta tersebut bertabah dengan ‘ujian’ yang menimpa dirinya. Netizen juga mendoakan agar pemilik Honda Civic akan mendapat rezeki yang lebih baik pada masa akan datang.

Jika dilihat video terbabit, nampaknya pemilik Honda Civic itu terpaksa mengeluarkan sejumlah wang lagi untuk membaiki beberapa keretanya yang baru sahaja diletakkan di kawasan rumah tidak sampai 24 jam.

Sementara itu orang ramai simpati serta risau dengan keselamatan seorang warga emas yang memandu sangat perlahan di jalan raya awam. Baca lebih lanjut melalui pautan di bawah.

Orang Ramai Bimbang Keselamatan Warga Emas Pandu Myvi Cuma 10KM/J Di Jalan Raya

Tinggalkan ‘Rakan’ Terlibat Kemalangan, Tindakan Geng Honda Civic Ini Buat Netizen Tergamam

Netizen Puji Cara Doktor Gigi Sekolahkan Pemandu Myvi Buang Sampah Dari Tingkap Kereta


Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis

Nama Mukim Kechau, Kuala Lipis menjadi bualan pengguna internet sejak beberapa hari ini apabila tanah yang berkeluasan 77,000 hektar itu mempunyai sumber emas mentah yang tertanam di bawahnya.

Untuk pengetahuan semua kawasan Mukim Kechau terletak dalam jajaran dikenali sebagai Sutera Raub-Bentong. Jajaran ini pula terletak dalam Jajaran Emas negara yang merentasi beberapa buah negeri di Semenanjung bermula dari Thailand hingga ke Batang Melaka, Jasin.

Penemuan emas baru-baru ini umpama rezeki ‘durian runtuh’ untuk penduduk setempat. Menurut pihak Kosmo, ada sebahagian penduduk telah membeli kenderaan baru secara tunai. Bahkan ada juga penduduk membeli jengkaut untuk memudahkan kerja-kerja melombong emas di tanah mereka sendiri.

Tetapi kegembiraan penduduk setempat tidak bertahan lama apabila Menteri Besar Pahang, Datuk Seri Wan Rosdy Wan Ismail mengarahkan kegiatan melombong emas di kawasan Kechau, Lipis dihentikan serta merta. Menurut beliau, arahan itu dikeluarkan untuk memastikan kegiatan terbabit dapat dikawal sebelum menjadi lebih serius.

“Walaupun kegiatan melombong emas itu dilakukan di atas tanah milik sendiri, hasil mineral tertakluk kepada peraturan dan hak kerajaan Pahang.

“Sebab itu saya minta mereka hentikan kegiatan itu untuk mengelak daripada dikenakan tindakan,” katanya ketika mengulas kegiatan melombong emas di Kampung Kechau. Katanya, tindakan tegas itu diambil bagi mengelakkan kerajaan negeri kehilangan hasil pendapatan.

Mengulas status pemilik tanah yang memohon lesen pelombong kecil (LPK), Wan Rosdy berkata, kerajaan negeri perlu meneliti permohonan iu sebelum kelulusan diberikan. Ini disebabkan kerana ada permohonan membabitkan antara 10 dan 15 individu di kawasan sama.

Baca lagi artikel-artikel yang kami kongsikan sepanjang minggu ini melalui pautan di bawah.

Hanya Sebab Tidak Pandai Memandu, Belasan Kereta Baru Milik ‘Jutawan Segera’ Rosak

‘Bob Mah Sing’ Rempuh Myvi Diburu, Rakannya Berjaya Diberkas Polis

Dua Penjenayah Lolos Walaupun Tayar Kereta Ditembak Anggota Polis


Baru Berkahwin, Ini Cara Pasangan Muda Mampu Miliki Rumah Idaman Mereka

Perkahwinan zaman sekarang memerlukan untuk kita stanby duit secukupnya. Almaklumlah bayaran kos makin meningkat untuk majlis perkahwinan, baju pengantin, pelamin dan sebagainya.

Malah, kebanyakan pasangan yang berkahwin pasti mengimpikan hasrat untuk hidup berdikari dalam membina sebuah keluarga. Jom lihat video majlis perkahwinan Sharul Kamal dan beli rumah di mana. Ayuh kita tonton!

Mudah sahaja rupanya untuk dapatkan rumah impian. Sudah tidak perlu pening-pening kepala, duduk sahaja!

Memperkenalkan duduk daripada EcoWorld, sebuah jenama baru yang mengikut konsep pembangunan vertikal yang memberikan rasa urban dan milenial di Se.Ruang D’ Eco Sanctuary dan Huni D’ Eco Ardence!

Se.Ruang D’ Eco Sanctuary dan Huni D’ Eco Ardence terletak di tempat yang strategik, di kawasan pembandaran yang dekat dengan pelbagai kemudahan seperti pusat membeli belah, sekolah, kedai-kedai runcit, taman dan banyak lagi.

duduk by EcoWorld berada di dua lokasi strategik iaitu Eco Sanctuary di selatan Kota Kemuning dan Eco Ardence di Setia Alam. Bukan itu sahaja, duduk juga menawarkan susun atur yang luas dan binaan seluas 1,000 kaki persegi.

Setiap unit mempunyai 3 bilik tidur dan 2 bilik air dengan reka bentuk yang onz dan praktikal. Golongan milenial, pasangan yang baru berkahwin atau juga keluarga kecil sangat sesuai untuk menghuni rumah ini!

Setiap unit turut dilengkapi dengan pakej separa berperabot dan barang asas rumah pintar, membuatkan setiap unit memberikan penjimatan yang besar bagi pasangan baru berkahwin. Yang lagi best, setiap unit tersedia dengan dua tempat letak kereta!

Jangan lupa untuk rebut peluang untuk memiliki rumah moden dan cantik ini dengan bayaran ansuran serendah RM1450* sebulan! *Tertakluk kepada terma dan syarat.

Buat anda yang berminat untuk memiliki rumah idaman, anda boleh layari laman sesawang ini untuk dapatkan maklumat lanjut. Tunggu apa lagi? Daftarlah segera di sini atau layari sahaja Facebook duduk.

Buat anda yang ingin membeli rumah, kami sertakan panduan asas untuk anda pada pautan di bawah ini.

3 Jenis Hartanah Di Malaysia Yang Anda Wajib Tahu Sebelum Beli Rumah

8 Panduan Asas Untuk Anda Yang Mahu Beli Rumah Buat Pertama Kali

Warga China Dan Bangladesh Paling Ramai Beli Rumah Di Malaysia


Baru Beroperasi 2 Bulan, Ebit Lew Kecewa Dan Sedih Pasar Raya Miliknya Dipecah Masuk

Nama Ebit Lew tidak perlu diperkenalkan lagi dan rasanya umum mengetahui akan kewujudan pasar raya milik Ebit Lew yang menawarkan harga termurah bagi membantu golongan kurang berkemampuan.

Terbaharu, menerusi Instagram Ebit Lew, pasaraya Elews Mart di Sungai Buloh telah dipecah masuk awal pagi tadi. Berdasarkan rakaman kamera litar tertutup (CCTV), pasar rayanya itu dimasuki dua individu.

Sayu pagi ini bila dapat tahu Elewsmart sg buloh kena pecah masuk 3.30 pagi. Ada rakaman cctv. 2 lelaki pakai helmet. Ya Allah aku mengadu sedih dan susahku hanya padaMu. Semoga Allah beri pelajaran padanya. Pohon doa semua yer biar semua jadi asbab kebaikan dan hidayah. Pasti ada rahmat disebalik semuanya. Innalilahi wa inna ilaihi rajiun. Allahumma ajurni fi musibati wa akhlifli hoiron minha. Semua dari Allah kembali padanya. Ya Allah ganjarkanlah atas musibah ini dan gantikanlah dengan sesuatu yang lebih baik-ebitlew

A post shared by  Ebit Lew (@ebitlew) on Sep 2, 2020 at 7:03pm PDT

Walau bagaimanpun, beliau redha dengan ujian tersebut dan percaya pasti ada hikmah disebaliknya. Difahamkan, sejumlah wang tunai dan barangan jualan berjaya dibawa keluar suspek.

Melihat ke ruangan komen, rata-rata netizen meluahkan rasa kesal dengan sikap segelintir individu yang tergamak melakukan perbuatan terkutuk itu. Malah, ada juga yang berdoa agar Ebit Lew sentiasa dimurahkan rezeki dan perniagannya akan lebih maju.

Diharap pelaku dapat ditangkap segera dan urusan Ebit Lew akan dipermudahkan. Apakah pandangan anda mengenai perkara ini?

Sementara itu, kami ingin kongsikan beberapa artikel berkaitan Ebit Lew pada pautan di bawah ini.

Marah Dengan Gedung Kain Terkenal, Netizen Seru Beli Koleksi Baju Ebit Lew Tunjuk Kuasa Pembeli

Tular Video Jagung Dirampas Penguatkuasa Di Selayang, Penjual Terharu Terima Bantuan Ebit Lew

Bukan Sekadar Harga Murah, Ebit Lew Kongsi Tujuan Buka Pasar Raya


Baru Berusia 20 Tahun, Gadis Ini Beli Rumah Bernilai RM300,000 Secara Tunai

Mungkin ramai yang tidak mengenali Masya Masyitah, tetapi namanya menjadi perbualan ramai. Menerusi perkongsian Masya di YouTube, beliau yang baru sahaja berusia 20 tahun dan merupakan seorang penyanyi telah memiliki sebuah kediaman miliknya sendiri.

Tambahnya lagi, beliau membeli kondominium yang lengkap dengan peralatan dan kemudahan secara tunai tanpa menggunakan perkhidmatan pinjaman bank. Difahamkan, rumah yang dibelinya bernilai RM300,000.

Menurut Masya, kediaman tersebut dibelinya pada tahun lepas dengan menggunakan wang simpanannya sendiri dan hasil kemenangan menyertai pertandingan nyanyian. Beliau bersyukur kerana impiannya untuk memiliki sebuah rumah sudah tercapai dalam usia muda.

Tahniah diucapkan kepada Masya kerana berjaya memiliki rumah pertama ketika usia muda. Selamat maju jaya!

Sebelum anda membeli rumah, ini 3 hartanah di Malaysia yang anda perlu tahu. Klik sahaja pautan di bawah ini untuk ketahui lebih lanjut.

3 Jenis Hartanah Di Malaysia Yang Anda Wajib Tahu Sebelum Beli Rumah

11 Perkara Perlu Dipertimbang Sebelum Anak Muda Beli Rumah Pertama

10 Tip Beli Rumah Pertama Pada Usia 25 Tahun


Baru Berusia 4 Tahun, Dia Sudah Menjadi Suami Impian Setiap Perempuan

Tonton, budak kecil comel ini menenangkan rakan sekelasnya pada hari pertama persekolahan. Beyond adorable.


Baru Berusia Setahun, Anak Hanis Zalikha-Hairul Azreen Sudah Miliki Sejuta ‘Followers’ Di Instagram

Selain digunakan oleh golongan dewasa,trend mencipta akaun Instagram oleh ibu bapa bagi kanak-kanak dan bayi yang baru dilahirkan seakan menjadi ikutan dalam kalangan netizen terutama golongan selebriti dan artis.

Terbaru, anak kepada artis tempatan Hanis Zalikha dan Hairul Azreen iaitu Alisa Aisyah menjadi antara sensasi terbaru di Instagram selepas berjaya mencatatkan sejumlah sejuta followers di Instagram.

A post shared by  Alisa Aisyah Hairul Azreen (@thealisaaisyah) on Jun 5, 2020 at 12:01am PDT

Walaupun nombor tersebut tidaklah terlalu tinggi jika dibandingkan dengan artis-artis lain serta ibunya namun keupayaannya menarik sejumlah besar pengikut di saat baru berusia satu tahun sudah pastinya bukan sesuatu yang biasa diraih bayi seusia dengannya.

Akaun yang diruskan Hanis dan Hairul itu berkongsi dengan peminat mereka tentang aktiviti harian yang dilakukan anak perempuannya itu sama seperti abangnya sebelum ini Yusuf Iskandar.

Anak kami Alisa Aisyah binti Hairul Azreen dah berumur sebelas bulan! Terima kasih ikuti perkembangan Alisa dan semua doa-doa dan kata-kata yang baik yang dititipkan di sini ♥

A post shared by  Alisa Aisyah Hairul Azreen (@thealisaaisyah) on Apr 25, 2020 at 1:52am PDT

Yusuf yang menjadi ikutan di media sosial dek kerana telatah lincahnya bersama kucing kesayangan mereka Bujibu sehingga kini sudah memiliki lebih 2 juta pengikut di Instagram.

Manakala kedua-kedua ibu bapa mereka pula mempunyai jumlah pengikut terkumpul seramai 10 juta di aplikasi media sosial tersebut.

Tidak dapat dinafikan media sosial kini menjadi salah salah satu platform  yang tidak dapat dipisahkan dalam kehidupan seharian kita. Pantang ada masa terluang, pasti sahaja kita akan membelek aplikasi-aplikasi ini bagi mengetahui perkembangan semasa.

Maka tidak hairanlah, jika aplikasi-aplikasi ini digunakan oleh hampir semua orang kerana tidak mahu ada yang ketinggalan dengan perkembangan terbaru rakan-rakan serta artis kegemaran mereka.

Selain Instagram, TikTok juga menjadi salah satu aplikasi media sosial pilihan ramai ketika ini termasuk artis. Tonton perkongsian Dato Siti Nurhaliza bersama puterinya melakukan Wipe It Challenge baru-baru ini di bawah.

Suntingan Video ‘Wipe It Challenge’ Tok Ti Berterabur, Netizen Tampil Salahkan Cermin

Netizen Puji Cara Azhar Sulaiman Nasihat Anak Selepas Terjebak ‘Kegilaan’ TikTok


Baru Berusia Setahun, Nilai Syarikat Penstriman Durioo+ Dilaporkan Sudah Bernilai RM100 Juta

Durioo+ merupakan platform penstriman tempatan yang menfokuskan kepada gaya hidup Muslim mesra kanak-kanak. Kandungan yang ditawarkan bersesuaian dengan kanak berusia 9 tahun dan ke bawah dengan pelbagai nilai murni yang diterapkan dengan cara lebih santai.

Untuk makluman, Durioo+ telah dilancarkan pada Februari 2022 lalu dan pengasasnya Sinan Ismail mendapat inspirasi untuk memperluaskan penawaran kandungan yang mesra kanak-kanak berlandaskan Islam selepas pembangunan animasi Omar & Hana.

Selepas setahun beroperasi, syarikat Durioo kini mengumumkan mereka telah berjaya meraih suntikan dana pelaburan berjumlah RM12.5 juta dan ia telah melonjakkan nilai syarikat tersebut kepada RM100 juta.

Ini boleh dikatakan satu pencapaian yang luar biasa buat syarikat yang dikira baru setahun jagung di dalam industri. Kejayaan ini juga hasil daripada input yang diterima oleh pasukan yang diterajui Sinan Ismail ini, melalui program Y Combinator – yang turut melahirkan sejumlah syarikat berjaya seperti Airbnb, Dropbox, Twitch dan sebagainya.

Durioo kini mempunyai sejumlah pelabur strategik dalam syarikat mereka termasuklah dari Y Combinator, Uncommon Capital, Gabi Partners, Lynett Capital, New Venture Order dan juga Innate Capital. Platform penstriman ini kini mempunyai 22,000 pelanggan aktif berbayar yang melanggan pada harga RM12.90 sebulan.

Menjelang penghujung 2023, Durioo menyasarkan mencapai 100,000 pelanggan berbayar dan dengan sasaran 1 juta pelanggan berbayar menjelang 2025 kelak. Sinan Ismail turut mengatakan mereka tidak mempunyai sebarang perancangan memperkenalkan pelan percuma di sokong iklan.

Dari segi kandungan pula, sehingga kini Durioo telah menghasilkan lebih 20 rancangan tersendiri dibawah label Durioo Originals, disamping turut melesenkan lebih 1,500 episod rancangan dari penerbit seluruh dunia. Durioo turut menyasarkan untuk memperluaskan ia kepada lebih 5000 kandungan dalam beberapa bulan akan datang.

Sinan Ismail turut secara ringkas menyentuh mengenai perancangan lima tahun akan datang mereka. Ini termasuk menyertai arena permainan video yang mesra kanak-kanak dibawah label Durioo Games, disamping turut bersama Durioo Commerce, Durioo Learning, dan Durioo Experiences.


Baru Buka Dah Terkoyak, Netizen Minta Anthony Loke Pantau Vendor Pelekat ‘Roadtax’

Setiap tahun ramai pengguna pasti meluahkan rasa kekecewaan kerana kualiti pelekat cukai jalan (roadtax) dipercayai semakin teruk, ia lebih mudah terkoyak berbanding tahun-tahun yang sebelumnya.

Baru-baru ini seorang pengguna Twitter @helliioz666 berkongsi pengalaman kurang baiknya apabila roadtax terkoyak secara tiba-tiba apabila cuba membuka pelekat cukai jalan tersebut.

Dalam gambar yang dikongsikan beliau, kelihatan bahagian bucu kiri bawah mempunyai kesan koyak antara bahagian tepi dan bawah.

Mintak tolong @anthonyloke tengokkan lah sekali vendor bangang jpj ni. Baru bukak stiker roadtax dah koyak. Bodoh anjing. Menyusahkan seluruh pemilik kereta dekat malaysia. pic.twitter.com/VSG7XJmHba

— hellioz triquetra (@hellioz666) December 7, 2022

Ciapan tersebut telah mendapat perhatian netizen yang lain, menurut mereka walau dibuka dengan cara yang perlahan pun mudah koyak. Apatah lagi kalau dibuka secara kasar.

Orang ramai mengakui kualiti pelekat roadtax semakin menurun sejak beberapa tahun kebelakangan ini.

Suspicious betul vendor yang dapat kontrak ni, sebab kualiti teruk sangat especially for the past few years.

— Hidup Berbakti (@hidupberbakti) December 8, 2022

Sekali je aku pernah tarik stiker road tax ni, terus serik. Aku sanggup gunting and tampal pada plastic cover, pastu lekat kat cermin.

Cermin aku pun tak kena gam. Suci bersih dan senang bila nak tukar road tax baru. https://t.co/7LbfQn2uoe

— Shyafiq Dzulkifli (@shyafiqdzulkfli) December 8, 2022

Bila buat ops pandai pulak scan no plat kereta dari dalam kereta polis. So possible la tu

— afiq  (@_amirulafiq__) December 8, 2022

Dengan pelantikan semula Anthony Loke sebagai Menteri Pengangkutan, orang ramai meletakkan harapan tinggi agar beliau dapat menyelesaikan isu pelekat roadtax yang mudah terkoyak itu.

Netizen turut mencadangkan agar pihak kerajaan dapat mempertimbang pemansuhan penggunaan pelekat cukai jalan dan digantikan dengan sistem digital yang diguna pakai beberapa negara jiran lain seperti Indonesia, Singapura dan Thailand.

Semoga kita semua dapat khabar gembira daripada Menteri Pengangkutan pada masa akan datang.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


14 Tahun Berlalu, ‘Peragut’ Terharu Aksinya Bersama Wan Maimunah Masih Diingati

Siapa sangka iklan berdurasi pendek bagi memperingati orang ramai agar berhati-hati dengan peragut mampu menjadi fenomena dan diingati ramai meskipun sudah 14 tahun berlalu.

Difahamkan iklan ini kembali popular setelah tular di media sosial di mana watak peragut sering kali dijadikan meme dan watak melalui page Facebook yang popular iaitu Si Rashid.

Malah, Wan Maimunah selaku pelakon dalam filem tersebut turut meluahkan hasrat baru-baru ini untuk bertemu dengan ‘peragut rantai leher’ beliau.

Terbaharu, impak fenomena pelakon yang memegang watak peragut dalam iklan ini iaitu Mohd Uzreen Mohd Kassim telah menjadi buah mulut netizen sehingga berjaya ditemu ramah oleh Harian Metro.

Mengulas mengenai pengalaman beliau sekitar 14 tahun lalu, Mohd Uzreen yang kini berusia 39 tahun mengatakan beliau telah ditawarkan oleh rakannya yang pada ketika itu berkhidmat di Filem Negara Malaysia (FNM).

Beliau pada mulanya agak terkejut dengan tawaran yang diterima memandangkan beliau tidak mempunyai pengalaman dalam bidang lakonan. Walau bagaimanapun, beliau tetap menerima tawaran tersebut kerana tidak mempunyai sebarang pekerjaan pada ketika itu.

Mengulas mengenai pengalaman beliau bersama pelakon hebat iaitu Wan Maimunah, beliau tidak menafikan beliau berasa agak gugup untuk berlakon bersama.

Namun, Wan Maimunah tidak lokek ilmu mengajarkan beliau sedikit sebanyak mengenai teknik lakonan di set penggambaran agar lakonan beliau dapat dijayakan dengan baik sehingga menjadi fenomena.

Beliau juga turut menyatakan terbaca kenyataan Wan Maimunah baru-baru ini yang meluahkan hasrat untuk berjumpa dengan beliau. Anak angkat Wan Maimunah juga turut menghubungi beliau untuk bertemu namun masih belum dapat berjumpa sehingga kini berikutan Wan Maimunah mempunyai masalah kesihatan.

Mengulas mengenai kehidupan kini, Mohd Uzreen kini sudah bergelar bapa kepada seorang anak dan berkhidmat sebagai pemandu lori. Beliau juga tidak lagi menerima sebarang tawaran lakonan selepas iklan tersebut menjadikan iklan yang tular itu satu-satunya iklan lakonannya.

Berhubung wajahnya yang dijadikan karikatur di laman jenaka di laman Facebook, Mohd Uzreen mengakui marah pada mulanya dengan tindakan individu yang melakukannya. Namun kini beliau lebih bersifat terbuka dan menganggap ia sebagai hiburan saja untuk pengikut laman itu.

Sebelum ini Wan Maimunah pernah meluahkan hasrat untuk bertemu dengan ‘peragut’ ini selepas hampir dua dekad. Klik pautan di bawah untuk mengetahui lebih lanjut.

Wan Maimunah Cari Kembali Lelaki Yang Pernah ‘Meragutnya’ 20 Tahun Lalu

‘Ikut Dari Lampu Isyarat Lagi’- Wanita Ini Kongsi Detik Cemas Cermin Kereta Dipecahkan Peragut


‘Baru Buka Dua Minggu Sudah Kotor’ – Lebuh Raya Bukit Kukus Kini Dicemari Sampah

Pada 13 Januari lalu telah menjadi satu sejarah baharu buat Pulau Pinang apabila Lebuh Raya Bukit Kukus, lebuh raya tertinggi di Malaysia telah dibuka kepada orang ramai untuk memudahkan serta melancarkan aliran trafik.

Bagaimanapun, ramai orang menyalahgunakan lebuh raya itu dengan menjadikannya sebagai satu tempat perhentian untuk menangkap gambar persekitaran kawasan tersebut sehingga terpaksa dihalau oleh PBT kerana bimbang kejadian tidak diingini berlaku kepada pengguna lain.

Terbaharu, netizen menzahirkan perasaan kecewa apabila melihat pelbagai sampah-sarap terdiri daripada bungkusan air, puntung rokok, bekas makanan segera, tisu dan plastik bersepah-sepah di atas lebuh raya tersebut.

Hantaran Facebook Penang Kini dihujani dengan ratusan komen daripada netizen yang marah serta kecewa apabila melihat keadaan lebuh raya baharu yang baru sahaja dibuka dua minggu telah dikotori oleh pengguna-pengguna yang tidak bertanggungjawab.

Tambah orang ramai lagi, jika di kawasan awam pun sudah terserlah perangai suka membuat kotoran, apatahlah lagi kalau berada di kawasan tertutup seperti di rumah sendiri.

Netizen juga menegaskan bahawa ini salah satu sebab kenapa agak sukar negara mahu berkembang dengan lebih maju apabila masih ramai lagi pihak yang mengambil remeh mengenai asas kebersihan.

Orang ramai turut berharap agar pihak berkuasa dapat membuat rondaan dengan kerap dan pada masa mengenakan tindakan tegas terhadap mana-mana pengguna lebuh raya didapati mengotor kawasan tersebut.

Pada minggu lalu PBT terpaksa menghalau orang ramai yang meletakkan kenderaan di tepi lebuh raya bukit raya untuk bergambar. Baca lebih lanjut melalui pautan di bawah.

Bahayakan Pengguna Lain, PBT Halau Orang Ramai Berhenti Bergambar Di Lebuh Raya Bukit Kukus

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic


Baru Dapat Kunci Ferrari 6 Jam, Kereta Ini Hancur Teruk Dalam Kemalangan

Walaupun seorang pemandu mempunyai lesen dan pengalaman memandu puluhan tahun, setiap jenama kereta mewah tetap membuka ‘kelas memandu’ seperti Porsche Experience, Ferrari Corso Pilota dan Lamborghini Winter Accademia kerana pemandu tidak tahu kemampuan sebenar kereta yang mereka hasilkan

Baru-baru ini, seorang pemilik kereta eksotik berusia 43 tahun tidak bernasib baik apabila kereta Ferrari F8 Tributo baru miliknya terlibat dalam satu kemalangan di lebuh raya A5 di Eropah yang memusnahkan bahagian hadapan keretanya.

Pihak polis menyatakan kereta tersebut menggunakan tayar untuk ‘musim panas’ dan memandu dalam cuaca hujan pada ‘kelajuan’ yang tidak sepatutnya.

Pemandu kereta tersebut tidak mengalami sebarang kecederaan, manakala penumpang pula telah dihantar ke hospital bagi mendapatkan rawatan kecederaan yang dialaminya.

Difahamkan pemandu Ferrari F8 Tributo ini mengambil masa kira-kira satu tahun sebelum dia mendapat kereta yang telah dibuat khas dari Itali tersebut. Dan lebih menyedihkan lagi, dia baru sahaja memegang kunci kereta tersebut selama enam jam.

Satu gambar kejadian telah dikongsikan oleh pihak polis dan jumlah kerosakkan semasa kemalangan berlaku berjumlah EUR366,000 (RM1.7 juta), nilai tersebut termasuk dengan harga kereta.

Pada April 2019 lalu, Malaysia menjadi negara pertama yang melancarkan model Ferrari F8 Tributo di Asia Tenggara dalam satu acara meriah yang dihadiri pemilik-pemilik Ferrari dari Malaysia, Thailand dan Singapura.

Ferrari F8 Tributo Dengan 710 Kuasa Kuda Mula Ditawarkan Di Malaysia

Guna Enjin Pam Air, Anak Muda Ini Bina Replika Ferrari Dengan Kos RM4,118 Sahaja

Ferrari Milik Pemain Bola Sepak Itali Ranap Di Tangan Pekerja ‘Car Wash’


Baru Dilancarkan Bulan Februari Lalu, Pengguna Samsung Galaxy S23 Dan S23+ Kecewa Alami Masalah Kamera

Samsung sudah memperkenalkan barisan Galaxy S23 yang mana tampil bersama kamera sebesar 200MP. Tetapi apa gunanya jika kamera tersebut tidak boleh berfungsi dengan baik di dalam kegunaan seharian.

Terbaharu, timbul sejumlah laporan pemilik S23 dan S23+ menghadapi masalah pada kamera. Difahamkan gambar yang diambil tampak kabur kerana kamera tidak boleh fokus pada objek.

Hanya sebahagian hasil gambar yang tajam dan jelas sementara baki lain adalah tidak fokus dan kabur. Rungutan dapat dibaca menerusi platform Reddit, XDA Forum dan forum rasmi Samsung sendiri sejak peranti mula dijual.

Rata-rata pengguna yang mengalami isu ini mendakwa bahawa peranti bermasalah ini adalah yang dikilangkan di Vietnam. Setakat ini, masih belum dapat dipastikan sama ada isu ini berpunca daripada perkakasan atau pun perisian sahaja.

Jika isu ini datang daripada perkakasan, maka syarikat Samsung perlu menggantikan modul kamera baharu kepada sejumlah pengguna yang mengalaminya. Di samping itu, pihak Samsung pula masih belum mengeluarkan sebarang kenyataan rasmi rentetan daripada isu itu.


Baru Mula Ditayangkan, Drama Korea Mr. Queen Terima Sambutan Yang Hangat Di Seluruh Dunia

Tayangan episod satu untuk drama ‘Mr. Queen’ ternyata disambut baik oleh para peminat. Bermula dengan impak yang hebat, drama yang baru sahaja ditayangkan pada 12 Disember 2020 yang lepas ini telah berjaya mendapat rating no. 2 tertinggi dalam sejarah tayangan perdana tvN!

Berlatarkan era Joseon, drama ini merupakan sebuah drama yang menggabungkan dua zaman yang berbeza. Menceritakan tentang seorang lelaki dari dunia moden yang terperangkap di dalam badan seorang permaisuri pada zaman dahulu.

Menurut laporan dari Soompi, tayangan perdana buat drama tersebut terus melonjak ke tempat pertama sebaik sahaja disiarkan. Drama ini turut juga memperoleh purata rating sebanyak 8.0%, iaitu rating tertinggi bagi seluruh saluran kabel.

Drama yang menggantikan drama popular Start-up yang baru sahaja tamat minggu lalu turut menggantikan tempat drama ‘Mr. Sunshine’ yang sebelum ni menduduki tempat kedua dalam sejarah rating tertinggi tvN.

Drama bergenre komedi ini nampak macam menarik pula. Mungkin boleh ditambah pada watch list?

Ini pula 6 drama lain yang bakal ditayangkan sepanjang bulan Disember, klik pada pautan di bawah untuk membaca!

6 Drama Korea Yang Menarik Untuk Anda Tonton Sepanjang Bulan Disember Ini

10 Drama Korea Terbaik Bertemakan ‘Time Travel’ Yang Wajib Anda Tonton


‘Baru Nak Bina Kehidupan Tetapi Ombak Melanda’- Pekerja Lapangan Terbang Kongsi Kesulitan Akibat Pandemik

Sejak Perintah Kawalan Pergerakan (PKP) mula berlangsung awal tahun ini, sebahagian besar syarikat di negara kita telah terjejas sekaligus menyebabkan ramai yang kehilangan pekerjaan dan mengalami kesukaran hidup.

Ramai dalam kalangan mereka ini yang kemudiannya terpaksa meninggalkan pekerjaan mereka sebelum COVID-19 dan beralih untuk melakukan kerja-kerja sambilan agar dapat meneruskan kehidupan masing-masing.

Seperti kisah wanita ini yang tular di media sosial yang menyediakan perkhidmatan membersihkan rumah di sekitar Ipoh dan Kuala Kangsar, Perak selepas mengambil cuti tanpa gaji daripada pekerjaannya di lapangan terbang sebelum ini.

Once a month, get your house clean, hire me! Rm50 for one hour. It took me 20 minutes to clean two fan in the house. I’m available in area ipoh and kuale @MohKeIpoh (can you pls retweet this, thanks in advance) pic.twitter.com/eBzNCEMagy

Pemilik ciapan berkenaan yang hanya mahu dikenali sebagai @maigadsha  ini dahulunya merupakan salah seorang Pegawai Penumpang di Bahagian Pengendalian Darat, Lapangan Terbang Antarabangsa Kuala Lumpur (KLIA) sejak 2019.

Sewaktu dihubungi  The Vocket, beliau  bagaimanapun menjelaskan terpaksa mengambil cuti tanpa gaji dan membuat dua kerja sambilan akibat terkesan dengan COVID-19 dan PKP.

Susulan daripada beberapa kejadian itu beliau kini menjelaskan sedang menjalankan bukan satu tetapi dua kerja sambilan iaitu bercucuk tanam selain menawarkan perkhidmatan membersihkan rumah.

“Pada awalnya, saya berhasrat untuk menceburi di dalam bidang perniagaan iaitu membuka restoran makan di Amanjaya tetapi disebabkan PKP hasrat tersebut terpaksa saya tangguhkan.

“Kerana kebanyakan pengunjung yang datang adalah dari KL, jadi saya terpaksa batalkan niat,” luah beliau.

Walaupun ramai di antara mereka yang memberi komen positif, namun ada juga netizen yang membidas mengenai harga yang ditawarkannya sedikit mahal jika dibandingkan dengan pekerja asing seperti warga Indonesia.

Namun, beliau tetap bersikap terbuka dan menjelaskan upah dan caj yang dikenakan pekerja pembersihan itu sebenarnya terpulang kepada individu masing-masing.

“Saya tak kisah sangat sebenarnya. Sebab maid dari Indonesia macam kita juga, ada yang demand tinggi dan biasa. Kalau macam mereka ini buat cuci-cuci 8 jam RM180.

“Kalau ada rezeki dan jika orang beri kepercayaan dekat kita orang Malaysia untuk bersihkan, apa salahnya,” pesannya.

Walaupun keadaan ketika ini sangat menghimpit bagi dirinya, namun beliau menjelaskan ianya adalah lebih baik untuk tidak berasa terlalu terkesan dengan situasi berkenaan.

Ini kerana menurutnya walaupun ditimpa kesusahan masih terdapat ramai ahli masyarakat di luar sana yang sedang berhadapan dengan kesusahan yang lebih hebat daripadanya.

“Pesanan saya, banyakkan fikir yang baik baik, bagi saya sendiri, saya kawal pemikiran dan mental saya, taknak terlampau tertekan, terlampau down.

“Sebab rezeki Allah ini luas, rezeki sihat tubuh badan, walau macam mana pun jangan pernah putus asa, kita masih muda and fikiran pun masih kreatif. Orang akan cari kita kalau kita rajin. insya–Allah,” kongsinya.

Malah beliau menjelaskan tidak terlalu risau dengan apa yang dilakukannya ketika ini kerana baginya rezeki tuhan itu luas dan ada di mana-mana.

“Tak apa, hari ini kita makan apa yang ada.

“Esok lain cerita jadi kita fikir esok saja. Rezeki selalu ada dekat mana mana,” jelasnya sebelum mengakhiri perkongsiannya bersama kami.

Baca juga perkongsian menarik daripada kami mengenai perkembangan semasa COVID-19 dalam negara melalui pautan di bawah.

‘Tidak Mahu Dan Sila Cucuk Menteri Dahulu’- KJ Kongsi Gelagat Netizen Facebook Tidak Percaya Vaksin

Keluarga Difitnah Dan Dipulau, Lelaki Ini Kongsi Bagaimana Dilayan Bagai Penjenayah Selepas Positif COVID-19

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi


Baru Penampilan Kedua, Wan Kuzain Sudah Cipta Jaringan Di Major League Soccer

Bintang bola sepak berdarah Melayu Kelantan yang kini sedang meningkat naik, Wan Kuzain baru sebentar tadi mencipta jaringan untuk kelabnya, Sporting Kansas City dalam perlawanan Major League Soccer (MLS) menentang Minnesota United FC. Lebih menarik ini baru penampilan kedua beliau untuk kelab Sporting Kansas.

Dalam video yang dikongsi Team Malaysia ini, percubaan dalam kotak penalti Wan Kuzain menerjah masuk gawang dan gol seperti ini semestinya satu impian untuk setiap anak muda, lagi-lagi di liga yang ada nama seperti MLS.

Wan Kuzain adalah pemain bola sepak remaja yang kini sedang menempa nama di MLS. Wonder kid  terbaru Sporting Kansas City pasti akan membuat lebih banyak magik di atas padang selepas ini. Tahniah atas jaringan pertama anda, Wan Kuzain!


‘Baru Perancangan Sahaja’ – Exco Mohon Maaf Atas Kekeliruan Pembinaan Disneyland Di Melaka

Pada awal minggu ini tular satu pengumuman oleh Exco Pelancongan, Warisan dan Kebudayaan negeri Melaka, Datuk Muhammad Jailani Khamis mengenai taman tema Disneyland akan dibina pada tahun 2027 di negeri tersebut.

Bagaimanapun kenyataan itu sekadar spekulasi sahaja apabila seorang wartawan CNN telah menghubungi pihak Disney dan memaklumkan bahawa tiada perancangan rasmi pembinaan taman tema Disney di negeri berkenaan.

Terbaharu Kerajaan Melaka hari ini membuat permohonan maaf berhubung cadangan pembinaan taman tema ‘Disneyland’ atau ‘Disney City’ di negeri ini yang tular sehingga dianggap diputuskan secara rasmi.

Menurut Muhammad Jailani, pembinaan taman tema itu masih dalam perancangan dan tidak ada sebarang persetujuan atau pemeteraian Memorandum Persefahaman (MoU) ditandatangani setakat ini.

Tambah beliau lagi, MoU tersebut melibatkan antara antara syarikat Metrolink Sdn Bhd dan Menara Taming Sari Berhad adalah untuk mengadakan Sistem Maglev yang bakal menghubungkan semua tempat pelancongan di Melaka dan bukan MoU Disneyland.

“Tapi syarikat Metrolink ada menyatakan perancangan seperti saya cakap tempoh hari untuk mengadakan Disneycity di Jasin, Melaka. Jadi ini satu perancangan.

“Kami tidak ada menyatakan bahawa sudah ada persetujuan atau MoU dengan Disneyland. Saya boleh saja nak merancang esok nak bina Burj Khalifa di Melaka, tidak semestinya pengurusan Burj bersetuju.

“Saya meminta maaf atas kekeliruan ini tapi saya sedar satu fakta bahawasanya Disney mempunyai reputasi yang baik, mungkin atas keterujaan tak sabar kalau boleh ia (Disneyland di Melaka) jadi realiti, maka tiba-tiba Disneyland ini dah jadi ‘out of proportion’, digembar-gemburkan dan hampir pasti berada di Melaka.

“Tidak, kita dalam perancangan. Mungkin kerana itulah tertularnya seolah-olah Disney sudah bersetuju,” katanya.

Beliau berkata demikian pada sidang media di Bilik Mesyuarat Tourism Melaka, Ayer Keroh, hari ini yang turut dihadiri Pengerusi KCI Metrolink Sdn Bhd, Dr Parimalan R Isa Michael.

Muhammad Jailani berkata, pada sidang media berkenaan pihaknya tidak pernah menyiarkan apa-apa berkaitan Disneyland kecuali video Sistem Maglave kepada hadirin.

“Kita pamerkan video Maglave iaitu rangkaian sistem kereta api Maglev yang tiada geseran, tidak pakai minyak, tidak membawa bunyi dan ini sealiran konsep ‘bandar hijau’ direncanakan kerajaan Melaka.

“Saya sekali lagi minta maaf atas kekeliruan yang berlaku ini. Mengenai Disneycity atau Disneyland ini adalah perancangan syarikat dalam pada mereka merancang membangunkan Meglav kalau boleh ada peluang untuk Disney masuk dan buka cawangan atau mini Disney,” katanya lagi.

Mengulas lanjut, Muhammad Jailani berkata, bahawa kekeliruan itu bukan berpunca daripada pengumuman dibuatnya, sebaliknya salah tanggapan oleh pihak lain.

“Saya minta maaf kerana banyak orang salah sangka, tapi saya tidak yakin saya melakukan kesilapan. Pihak syarikat maklumkan kepada kami hasrat atau perancangan untuk bawa Disney ke sini.

“Yang dispekulasikan ini seolah-olah sudah ada persetujuan, perjanjian dan komitmen, (sedangkan) ini perancangan kami memajukan negeri untuk kepentingan rakyat. Salahkan saya merancang?” katanya.

Sementara itu pada bulan Mac lalu, Exco Perindustrian, Pelaburan dan Pembangunan Usahawan, Datuk Seri Ab Rauf Yusoh memberitahu bahawa taman tema bertaraf dunia bakal dibina di Melaka dan dijangka akan siap pada tahun 2026. Pembinaan taman tema dengan nilai pelaburan RM1.5 bilion dijangka menarik 5 juta pengunjung setiap tahun.


‘Baru Pertama Kali Naik Kapal Terbang Ke?’ – Netizen Tegur Mat Saleh Yang Berang Dengan Sistem Di KLIA

Umum mengetahui bahawa sebelum kita menaiki penerbangan, selain daripada semakan di kaunter imigresen, kita juga perlu melalui satu lagi fasa iaitu pemeriksaan keselamatan dimana barangan seperti pasport, jam tangan, telefon bimbit letakkan di dalam bekas dan jika membawa barangan cecair melebihi 100ml perlulah dihabiskan atau dibuang.

Terbaharu, seorang pengguna TikTok @andreas_tomazou_travel yang merupakan seorang pelancong asing telah berkongsi sebuah video yang memaparkan rasa tidak puas hatinya dengan situasi yang dihadapinya di Lapangan Terbang Kuala Lumpur (KLIA) ketika mahu menaiki penerbangannya.

| This is insane guys🤯🤯 like this they force you to buy water from the plane 3-4 times than normal price! Come on! This is water! #traveler #airport #travel #traveltok #Kulairport #asia #malaysiatiktok #kualalumpurmalaysia #malaysia #kualalumpur #traveling #travelaroundtheworld

♬ original sound – andreas_tomazou_traveller

Menerusi video terbabit, lelaki tersebut mengatakan dirinya sudah ke 51 negara tetapi ini baru pertama kali berdepan situasi seperti itu dimana air mineral yang dibelinya di KLIA tidak dibenarkan dibawa masuk ketika pemeriksaan keselamatan.

Malah, dia juga mendakwa bahawa ini adalah taktik untuk memaksa penumpang membeli air di dalam kapal terbang dan mengatakan bahawa ia akan menyusahkan penumpang jika mereka tidak mempunyai wang untuk membeli air di dalam penerbangan mereka.

Perkongsian video tersebut telah meraih perhatian rakyat Malaysia dan rata-rata netizen mengecam tindakan pelancong itu kerana tidak menghormati undang-undang serta mengatakan botol yang kosong boleh dibawa masuk serta boleh isi semula di dalam.

Tidak hanya itu, para netizen turut mengatakan bahawa sepatutnya pelancong itu membaca guidelines terlebih dahulu sebelum melancong ke sesuatu tempat dan mematuhi undang-undang di sesuatu destinasi.


Baru Sahaja 2 Bulan Digunakan, Pengguna iPhone 14 Pro Max Alami Masalah ‘White Dot’ Pada Skrin

Pada ketika ini, pemilik iPhone 13 Pro Max sedang mengalami mimpi ngeri dengan masalah white screen secara tiba-tiba pada peranti mereka. Siapa sangka menerusi siri iPhone 14 Pro Max yang terkini juga sudah dikesan mempunyai masalah seumpama white screen pada skrinnya.

Menerusi perkongsian seorang ahli kumpulan Malaysia iPhone users, peranti miliknya iaitu iPhone 14 Pro Max sudah dikesan mempunyai masalah white dot pada skrin. Jika dilihat dengan teliti gambar yang diberikan, skrin tersebut mempunyai satu titik kecil seakan kesan piksel terbakar padanya.

Beliau menyatakan sebelum ini tidak kelihatan masalah tersebut namun kini berjaya dikesan selepas melakukan ujian LED skrin menerusi laman di dalam talian. Masalah ini dipandang serius memandangkan ia boleh merebak keseluruh skrin yang menyebabkan kegagalan berfungsi akhirnya.

Malah, ramai menjangkakan masalah ini akan berlaku kepada pengguna- pengguna iPhone 14 Pro yang lain juga pada masa kelak sepertimana yang menimpa kepada pengguna iPhone 13 Pro pada ketika ini.

Hal ini kerana beliau menegaskan tidak pernah menggunakan Always on Display atau pun menaikkan kecerahan ke tahap maksimum. Jadi, agak mustahil untuk skrin menghadapi masalah piksel terbakar jika tidak pernah menggunakan skrin dengan kadar kecerahan yang tinggi dalam jangka masa panjang.

Setakat ini, tidak dapat dipastikan sama ada masalah white dot ini benar-benar berpunca daripada kualiti skrin yang digunakan atau pun hanyalah unit yang tidak bernasib baik di dalam sesebuah batch sahaja. Pengguna yang menghadapi masalah sedemikian, bolehlah mendapatkan bantuan daripada pengedar rasmi Apple di Malaysia.


Baru Sahaja Ambil Alih, Elon Musk Bertindak Pecat CEO Dan CFO Twitter

Bermula dengan sekadar ura-ura dan hasrat, akhirnya isu ‘tarik tali’ mengenai pembelian Twitter melibatkan Elon Musk dilaporkan selesai selepas individu terkaya dunia ini bersetuju untuk membeli platform Twitter dengan nilai sekitar $44 bilion (~RM208 bilion). Pembelian Twitter yang dilakukan sekaligus menjadikan beliau sebagai pemegang saham terbesar platform tersebut.

Menerusi perkongsian beliau di Twitter, beliau dilihat telah memulakan hari beliau di pejabat dengan mengongsikan video beliau yang masuk ke pejabat dengan membawa sebuah sinki sebagai salah satu jenaka ringan.

Entering Twitter HQ – let that sink in! pic.twitter.com/D68z4K2wq7

— Elon Musk (@elonmusk) October 26, 2022

Dalam pada itu, apa yang menarik perhatian ramai sejurus sahaja pembelian Twitter selesai adalah tindakan drastik yang dilakukan beliau. Belum sempat 24 jam beliau mengambil alih Twitter, Elon Musk telah mengejut ramai dengan bertindak memecat empat individu penting syarikat yang turut terdiri daripada CEO dan CFO syarikat Twitter.

Elon Musk also fired several executives at Twitter including CEO Parag Agrawal, CFO Ned Segal, legal head, Vijaya Gadde, and general counsel, Sean Edgett. pic.twitter.com/vLuzXbNF1p

— SAY CHEESE! 👄🧀 (@SaycheeseDGTL) October 28, 2022

Bukan itu sahaja, tindakan drastik yang dilakukan telah mendesak CEO dan CFO Twitter ini diiring keluar daripada pejabat serta merta. Mengulas dari segi tanggungjawab syarikat, Elon Musk dilaporkan sedia menggalas jawatan tersebut buat sementara waktu.

Beliau juga dilaporkan telah memecat individu yang menyekat Donald Trump untuk tweet secara bebas di Twitter sekaligus membenarkan mantan presiden Amerika Syarikat itu kembali di Twitter.

Difahamkan hubungan baik beliau bersama Donald Trump dan juga misi beliau dalam memastikan Twitter menjadi sebuah platform yang harmoni serta bebas daripada segala pendapat dan spam antara yang membuatkan beliau memilih untuk membeli platform ini. Elon Musk juga turut mendakwa menerusi tweet beliau di mana beliau tidak berniat untuk membuat duit menerusi Twitter.

Dear Twitter Advertisers pic.twitter.com/GMwHmInPAS

— Elon Musk (@elonmusk) October 27, 2022

Sementara ini, masih ramai yang menantikan langkah seterusnya daripada individu terkaya dunia dalam mengetahui impak yang bakal beliau bawakan kepada Twitter selepas berbelanja sekitar RM208 bilion dalam mendapatkan platform ini.


14 Tahun Menetap Di Negara Luar, Pasangan Ini Tubuhkan Akademi Quran NZ

Siapa sangka melanjutkan pengajian peringkat Ijazah Doktor Falsah (PhD) Kejuteraan di Massey University New Zealand pada tahun 2005 telah menjadi asbab pasangan ini menetap dan bekerja sekaligus menubuhkan Akademi Quran New Zealand.

Segalanya bermula apabila pasangan ini mengadakan kelas pengajian al-Quran yang diadakan di rumah buat empat anaknya dan dua anak rakan di Malaysia. Tujuannya cuma satu iaitu mahu menabur kecintaan terhadap al-Quran kepada anak-anak serta merperkukuhkan jati diri seorang Islam sebagai panduan hidup.

Usaha murni pasangan Dr Suhaimi Abd Latif dan Dr Noraesieh Md Amin telah disambut baik dimana terdapat sebuah keluarga besar Melayu dari Cape Town, Afrika Selatan berminat untuk medaftarkan diri dalam akademi ini.

Bermula di rumah, pasangan ini telah meluaskan dakwah pengajian al-Quran ke surau Massey University New Zealand bagi menerima lebih ramai pelajar. Seterusnya, mereka telah meluaskan akademi mereka dengan menubuhkan dua lagi akademi di negara tersebut.

Berdasarkan perkongsian di Harian Metro, jumlah pelajar Akademi Quran New Zealand kini berjumlah 30 orang dimana para pelajar terdiri daripada mereka yang berusia empat tahun sehingga 60 tahun daripada pelbagai negara. Selain itu, akademi ini juga mengumpul sebanyak tujuh sukarelawan dimana dua daripada adalah penuntut dari Malaysia yang menjadi tenaga pengajar di akademi tersebut.

Untuk pengetahuan, akademi pembelajaran al-Quran ini mulai ditubuhkan isterinya, Dr Norasieh Md Amin pada 2016 setelah melihat sambutan penduduk Muslim sekitar New Zealand.

Lebih membanggakan, selain menggalas tanggungjawab sebagai pendakwah, si suami ini juga turut bertugas sebagai pensyarah kanan program Ijazah Sarjana Muda Teknologi Maklumat di Otago Polytechnic, Dunedin, New Zealand.

Dalam usaha untuk mempunyai imam dan ulama daripada penduduk tempatan New Zealand, pasangan ini telah berusaha untuk bekerjasama bersama Universiti Islam Antarabangsa (UIAM) bagi menghantar penuntut dari New Zealand bagi melanjutkan pelajaran di UIAM.

Berkongsi mengenai Hari Kemerdekaan Malaysia, Suhaimi selaku ketua keluarga berkata beliau tetap menitikberatkan soal nilai patriotik dalam jiwa anak-anaknya. Bahasa Melayu masih lagi menjadi bahasa utama di rumah dalam memastikan identiti anak-anaknya terpelihara.

Tahniah diucapkan buat pasangan Dr Suhaimi Abd Latif dan Dr Noraesieh Md Amin diatas usaha mengharumkan nama Malaysia di dunia luar. Diharap usaha murni dalam meluaskan Akademi Quran New Zealand akan terus menerima sambutan yang memberangsangkan.

Kami kongsikan sebuah lagi kisah anak Malaysia yang berjaya mencipta nama di luar negara. Klik pautan dibawah untuk membacanya.

Lelaki Malaysia Ini Berjaya Mengolah Sistem Penyejukan Model ‘Supercar’ Dari Itali


Baru Sahaja Berkahwin, Shuib Dan Watie ‘Diserang’ Komen Lucah Segelintir Netizen

Pada Jumaat lalu telah berlangsungnya pernikahan selebriti Shuib bersama pilihan hatinya iaitu Watie. Majlis pernikahan yang diadakan turut dihadiri oleh para artis serta ahli keluarga terdekat.

Pasangan ini walau bagaimanapun difahamkan memilih untuk tidak menangguh lama untuk berbulan madu seusai selepas selesai majlis pernikahan. Pasangan ini difahamkan telah memilih sebuah resort di Langkawi sebagai lokasi bulan madu.

Replying to @ina 🥰😍❤ #watieshuib #shuibsepahtu #shuibsepahtu🥰 #masukfyp #berandafyp #fyp #watiehanifiah #foryoupage

Menerusi TikTok @shuibsepahtu73 yang mengambil Insta Stories daripada Instagram @iamwatie, video ini telah menerima pelbagai komen lucah daripada segelintir netizen.

Mendakwa ‘bil air’ Shuib yang tertunggak sudah dilunaskan, kelihatan letih serta ‘lemas’ pada malam hari antara komen double meaning yang dilemparkan terhadap pasangan baru berkahwin ini.

Dalam pada itu, terdapat juga netizen yang mempersoalkan tindakan Shuib yang tidak membawa anak bersama untuk bulan madu.

Untuk pengetahuan, ini bukanlah pertama kali selebriti Malaysia menerima komen lucah daripada netizen. Malah, sudah menjadi kebiasaan. Sebelum ini, perkahwinan Safawi Rashid bersama Syatilla Melvin turut diserang dengan komen yang hampir sama.


Baru Sahaja Bernikah, Saudara Sahkan Datuk Zainal Telah Ceraikan Fyna Jebat Dua Minggu Lalu

Tular pada Januari lalu apabila pengurus pasukan Liga Super, Datuk Zainal Abidin telah bernikah dengan adik kepada Ayda Jebat iaitu Fyna Jebat.

Perniagaan pasangan yang mempunyai jurang umur yang besar ini turut mendapat perhatian para netizen dan juga keluarga terdekat.

Terbaharu, saudara kepada pasangan ini telah mengesahkan rumah tangga Datuk Zainal Abidin dengan Fyna Jebat yang dibina pada awal tahun sudah berakhir sekitar dua minggu yang lalu.

Difahamkan punca penceraiaan antara dua individu disebabkan tiada persefahaman antara Fyna dan juga isteri pertama Zainal Abidin, Datin Zalina Zaini.

“Apa yang dikongsikan oleh anak Zainal itu boleh saya cakap betul. Mereka memang sudah bercerai dua minggu lalu.

“Punca cerai adalah disebabkan kedua-dua isteri Zainal itu tidak ada persefahaman. Jadi mereka mengambil keputusan untuk bercerai,” ulas saudara terdekat Datuk Zainal Abidin kepada daripada Harian Metro.

Sebelum ini, anak kepada Datuk Zainal Abidin, Zahira turut menafikan dakwaan media yang mengatakan ibunya sudah berbaik dengan isteri kedua bapanya. Zahira juga turut memaklumkan bapanya sudah menceraikan Fyna Jebat.